Sve publikacije, Mobilnost trupa u fokusu NATO samita\nVaša lokacija / Beogradski centar za bezbednosnu politiku / Publikacije / Sve publikacije / Mobilnost trupa u fokusu NATO samita /\nU Briselu se 11. i 12. jula 2018. godine održava novi sastanak šefova vlada i država NATO. Ovi sastanci na najvišem nivou su najčešće obeleženi donošenjem važnih strateških i političkih odluka, kako o unutrašnjoj strukturi i procedurama NATO, tako i odnosima sa spoljnim akterima. Iako se ne organizuju redovno poput ministarskih sastanaka, samiti NATO predstavljaju važnu priliku da se utvrde i artikulišu strateške\nsmernice na kojima će se u\nnarednom periodu zasnivati aktivnosti Alijanse.\nPredstojeći sastanak odigrava se u jeku neizvesnosti i brojnih nesuglasica koje su uzburkale transatlantske odnose, pre svega od dolaska Trampove administracije na vlast u SAD. Zato je predstojeći samit veoma značajna platforma za pronalaženje kompromisa između SAD i evropskih saveznika i potvrđivanje jedinstva Alijanse u okolnostima promenljivog i nepredvidivog bezbednosnog okruženja.\nKako su različiti zvaničnici NATO poslednjih meseci najavljivali, nekoliko tema će biti dominantno na ovogodišnjem samitu, počevši sa problemom podele troškova za odbranu koji kontinuirano opterećuje odnose saveznika. Naime, pre 4 godine na samitu u Velsu postignut je dogovor zemalja članica NATO da zaustave pad vojnih rashoda i teže ka izdvajanju od 2% bruto domaćeg proizvoda za odbranu do 2024. godine. Četiri godine kasnije, pored SAD, još pet članica ispunjava ovaj cilj, i to Estonija, Poljska, Velika Britanija, Rumunija i Grčka. Generalni sekretar NATO, nedavno je potvrdio neophodnost uvećavanja vojnih budžeta i saopštio da se očekuje da će do kraja ove godine osam zemalja članica dostići cilj dogovoren u Velsu. Američki predsednik Donald Tramp najčešće zamera evropskim partnerima upravo nedovoljne izdatke za odbranu, a određenim državama članicama je o tome uoči samita stigao podsetnik i upozorenje iz Vašingtona.\nPored izdvajanja za odbranu, govoriće se i o savladavanju izazova koji dolaze sa istoka i juga. Kada je reč o Rusiji, najavljuju se razgovori kako o instrumentima odbrane i odvraćanja, tako i o inteziviranju konstruktivnog dijaloga sa istočnim susedom. Najavljeno je lansiranje nove misije za obuku u Iraku, u kojoj će iračke oružane snage biti dalje obučavane u borbi protiv terorizma u cilju sprečavanja ponovnog jačanja Islamske države ili drugih terorističkih grupa.\nJedna od tema o kojoj će biti reči jeste svakako odnos Alijanse sa Evropskom unijom, pogotovo nakon produbljivanja integracije u oblasti odbrane koju je doneo Program stalne strukturne saradnje u odbrani (PESCO) pokrenut u decembru prošle godine. Neposredno uoči samita u Briselu je potpisana i nova Zajednička deklaracija EU i NATO o daljoj saradnji i zajedničkoj viziji, kakva je potpisana u Varšavi jula 2016. godine. NATO zvaničnici su do sada nedvosmisleno podržali ovakve inicijative u okviru EU, naglašavajući da one dodatno ojačavaju evropski stub saveza, ali je svakako neophodno pronaći najefikasniji modus operandi kako bi se postigla međusobna koordinacija, izbeglo nepotrebno dupliranje kapaciteta i uskladile aktivnosti. Pitanje koje je veoma važno u pogledu saradnje NATO i EU je svakako vojna mobilnost.\nU odnosu na samit u Varšavi 2016. godine, kada je fokus bio na jačanju kolektivne odbrane kroz prisustvo na istočnim granicama, ovog puta pažnja će biti usmerena ka stvaranju mehanizama koji će omogućiti Alijansi da bude agilnija i operativnija u odgovorima na nepredvidive bezbednosne izazove. Veća pokretljivost biće ostvarena kroz institucionalno prilagođavanje i promene u komandnoj strukturi potrebne za brže donošenje odluka i efikasnije reagovanje na različite izazove.\nNa sastanku ministara odbrane održanom u junu odlučeno je da se formira Zajednička Komanda za Atlantik u Norfolku, SAD i logistička komanda u nemačkom gradu Ulmu, koja bi trebalo da se u narednom periodu osposobi za pokrivanje svih logističkih operacija u Evropi. Na sastanku ministara je takođe lansirana i Inicijativa 4x30, koja podrazumeva da saveznici do 2020. godine na raspolaganju imaju 30 mehanizovanih bataljona, 30 eskadrila i 30 borbenih brodova, koji se mogu rasporediti za 30 dana. Očekuje se da se na samitu nastavi sa razgovorima u pravcu omogućavanja veće mobilnosti NATO snaga, pogotovo na tlu Evrope.\nKada je reč o Zapadnom Balkanu, iz godine u godinu vojni savez na samitima potvrđuje svoju posvećenost stabilnosti i bezbednosti u regionu i ponavlja strateški značaj koji on ima za NATO, pogotovo ako se uzme u obzir pojačano angažovanje Rusije u zemljama Zapadnog Balkana. Najznačajnija novina koja se može očekivati ove godine jeste zvanična pozivnica za članstvo Makedoniji. Sastanak ministara EU održan u Luksemburgu krajem juna pokazao je podeljenost zemalja članica po pitanju proširenja, protivljenjem Francuske i Holandije da EU otpočne pristupne pregovore sa Albanijom i Makedonijom. Međutim, NATO je izrazio spremnost da primi Makedoniju u svoje članstvo nakon rešavanja višedecenijskog spora oko imena sa Grčkom.\nNajavljene teme su svakako od velike važnosti za dalje funkcionisanje savezničkih aktivnosti, ali postavlja se pitanje u kojoj meri će one biti obrađene tokom samita, uzimajući u obzir slične multilateralne i bilateralne sastanke, poput skorašnjeg samita G7 u Kvebeku, koji su ostali u senci Trampovih diplomatskih gafova. Takođe, treba imati u vidu i sastanak američkog sa ruskim predsednikom Vladimirom Putinom u Helsinkiju, koji je zakazan neposredno nakon samita. Sigurno je da će američki predsednik ispostaviti račune za odbranu i pokušati da nametne svoju agendu na diskusijama, a ostaje da se vidi da li će saveznici uspeti da spreče da sastanak preraste u rešavanje transatlantskih nesuglasica i kroz konstruktivne rasprave izađu sa sveobuhvatnim strateškim usmerenjima i operativnim rešenjima za predstojeći period.


Iz Muzičkog centra reagovali na pismo Gradske muzike Kotor – Portal Kotor\nIz Muzičkog centra…\nIz Muzičkog centra reagovali na pismo Gradske muzike Kotor\nNa saopštenje Upravnog odbora Gradske muzike Kotor reagovali su iz Muzičkog centra Crne Gore. Dio saopštenja je i izjava muzikološkinje Vesne Ivanović.\nUpravni odbor Gradske muzike Kotor (GMK) u Otvorenom pismu koje je adresirano i na Muzički centar Crne Gore (MCCG) govori o „dugogodišnjem ignorantskom i ponižavajućem odnosu državnih institucija“ spram njihovog ansambla. Čudi nas povod i reagovanje GMK uzrokovano uvodnim dijelom autorskog teksta Vesne Ivanović, budući da isti u publikacijama MCCG postoji još od 2006. godine. Javnost treba da bude upoznata sa činjenicom da za sve godine postojanja GMK našoj ustanovi nije uputila nijednu inicijativu u cilju uspostavljanja saradnje, te stoga smatramo da argumenti Upravnog odbora, a posebno način na koji ih iznose nijesu na mjestu. S druge strane, MCCG je od svog osnivanja uspješno sarađivao sa Festivalom KotorArt, Sekretarijatom za kulturu Opštine Kotor (KC „Nikola Đurković“), Međunarodnim festivalom klapa Perast i Muzičkom školom „Vida Matjan“.\nUz puno uvažavanje istorijata GMK i doprinosa koji je neosporan, Muzički centar Crne Gore nije osnivač GMK, niti je fokus našeg djelovanja na saradnji sa amaterskim ansamblima, te ostaje samo čuđenje na koji se način taj „ignorantski odnos“ Muzičkog centra manifestuje i da li je Otvoreno pismo putem medija pravi put ka uspostavljanju kontakta sa jednim od stubova kulturnog života Crne Gore.\nGMK navodi istorijske podatke koji su svima nama jako dobro poznati, a bogatu muzičku zaostavštinu grada Kotora, njegovih kulturnih poslenika i ansambala niko niti želi, niti može da ospori.\nIstaknuta muzikološkinja Vesna Ivanović, čiji uvodni dio autorskog teksta sa naše veb stranice smatrate spornim, upravo radi na afirmaciji kulturne zaostavštine grada Kotora u posebnoj studiji, a vjerujemo da će ona podobnije objasniti sporni momenat koji navodite u pismu.\nMuzički centar se dalje neće oglašavati na ovu temu, ali će u skladu sa svojim mogućnostima i kulturnom politikom ustanove, biti raspoložen da ugosti, razgovara i sarađuje sa instancama na lokalnom i državnom nivou.\n(Muzički centar Crne Gore)\nIZJAVA MUZIKOLOŠKINJE VESNE IVANOVIĆ\nIskreno mi je žao što su se naši dragi Kotorani osjetili zanemareno vezano za moj tekst na veb sajtu MCCG koji govori o istorijatu CSO. Naravno da je muzička kulturna baština Kotora vrlo važna za Istoriju muzike Crne Gore. Sve što je u oblasti muzičke kulture nastalo u 19. vijeku na Cetinju i Knjaževini CG, nastalo je prvenstvo pod uticajem muzičkog života u Kotoru. U okviru projekta Istorija muzike u 19. i prve polovine 20. vijeka pod pokroviteljstvom CANU, ja se sa posebnom pažnjom, upravo ovih dana bavim bogatom muzičkom prošlošću Kotora, kao sastavnog dijela današnje Crne Gore.\nNo, u okviru onog teksta, Istorijata Crnogorskog simf. orkestra, koji sam napisala 2006. godine kada je Crnogorski simfonijski orkestar prvi put u istoriji dobio status samostalne institucije od posebnog državnog značaja, meni je bila na umu Knjaževina Crna Gora u kojoj su srodni ansambli, Prva i Druga vojna muzika, takođe imale status samostalnih institucija od posebnog državnog značaja. Uzela sam u obzir da Boka u to vrijeme nije u sastavu Knjaževine, već austrijske vlasti koja nikada ni jednom muzičkom udruženju u Kotoru nije dala državni, nego samo lokalni značaj u okviru amaterizma.\nCilj je bio da se prikaže posebna briga vlasti u samostalnoj Knjaževini – Kraljevini Crnoj Gori, gdje su dvije Vojne muzike imale status državnih institucija od posebnog značaja, kao i samostalnoj državi Crnoj Gori u kojoj se Simfonijski orkestar formira kao državna institucija. Status državnih institucija od posebnog značaja podrazumijeva, između ostalog, i redovno finansiranje iz državnog budžeta na ime plata, nabavke instrumenta, školovanja muzičara, itd. Takav status, po prirodi stvari, ni jedan kotorski ansambl nije mogao imati u okviru Knjaževine Crne Gore. Na žalost, i pored nekoliko gostovanja orkestra i hora pjevačkog društva „Jedinstvo“ iz Kotora na Cetinju, koja su često i onemogućavale austrijske vlasti, i pored značajnog uticaja na muzički život Cetinja, nije bilo moguće da u tekstu o istorijatu govorim o ansamblima koji su u formalno-pravnom smislu bili dio lokalnog, gradskog amaterizma u okviru druge države.\nS poštovanjem, Vesna Ivanović\nTags: Muzički centar Crne GoreVesna Ivanović


administrativna linija - Blic Online\nPet srpskih državljana i šest Rusa uhapšeno na Kosovu\nŠest ruskih i pet srpskih državljana uhapšeno je na Kosovu zbog ilegalnog prelaska administrativne linije, saopštila je Kosovska policija. Oni su uhapšeni juče.\n"ČUVAJU NAS KOMŠIJE ALBANCI" Reporteri "Blica" u poslednjoj srpskoj kući iznad Medveđe, 20 metara od administrativne linije\nPrazna sela, opustele kuće... Brda iznad Medveđe, oko Mrkonjskog visa, na 1.170 metara, bez ljudskih glasova, tamo gde se do pre dvadesetak godina rađalo i slavilo, tugovalo i radovalo.\nU ZASEDI NA PRELAZU S KOSOVOM Reporteri "Blica" u patroli s vojskom na administrativnoj liniji\nMirno, nalevo krug, tri koraka napred, oružje na naslon - komandovao je u bazi Vrpce kod Medveđe starešina patrole četvorici vojnika pre nego što su napunili mitraljez, snajper i automatske puške i krenuli u zasedu na administrativnu liniju s Kosovom i Metohijom.\nPRESUDA Neustavna Uredba o administrativnim prelazima ka Kosovu\nUstavni sud Srbije utvrdio je da nije u saglasnosti sa Ustavom Uredba o kontroli prelaska administrativne linije prema Autonomnoj pokrajini Kosovo i Metohija, objavljeno je na sajtu tog suda.\nKrave "uhapšene" jer su ilegalno prešle administrativnu liniju sa Kosovom, neke uspele da pobegnu\nČetrnaest krava i tri bika koji su “ilegalno” sami prešli administrativnu liniju sa Kosovom, “uhapšeni” su i zadržani u veterinarskoj stanici Bujanovac. Životinje su hvatali i pripadnici Vojske Srbije, a krave i bikovi trenutno su u karantinu u selu Klenike. Nekoliko krava uspelo je da pobegne nazad na Kosovo pre nego što su uhvaćene.\nPočelo integrisano upravljanje prelazom Debce kod Preševa\nPreševo - Integrisano upravljanje prelazom Debce-Mučibaba prema Kosovu i Metohiji u opštini Preševo počelo je da se primenjuje od jutros, izjavio je portparol Policijske uprave u Vranju Dragan Stamenković.\nSela kod Merdara bez vode, pomaže im Žandarmerija\nSela duž administrativne linije sa Kosovom i Metohijom kod Kuršumlije ostala su bez vode za piće, jer su bunari iz kojih su se meštani snadbevali vodom presušili usled dugog sušnog perioda, pa su prinuđeni da pomoć zatraže od pripadnika Žandarmerije koji se nalaze na punktu u Merdaru.\nKosovo: Požar na oko kilometar udaljenosti od prvih kuća\nPožar u ataru srpskih sela uz administrativnu liniju sa centralnom Srbijom u opštini Kosovska Kamenica koji je tinjao desetak dana proširio se i spustio na oko kilometar do prvih kuća, izjavio je danas predsednik opštine Kosovska Kamenica Boban Jevtić.\nDrevs obišao vojnike na Jagnjenici\nJagnjenica - Komandant Kfora Erhard Drevs obišao je danas vojnike Kfora u Jagnjenici kod Zubinog Potoka.\nNa severu Kosova građani i danas dežuraju na barikadi na glavnom mostu na Ibru, a okupljeni su i u mestu Rudare, Zupče i u Jagnjenici, ali su putevi prohodni.\nNamerno paljeno rastinje na administrativnoj liniji\nBEOGRAD - Načelnik Sektora za vanredne situacije MUP-a Srbije Predrag Marić izjavio je danas da je uzrok požara niskog rastinja i lišća koji su ugašeni na Rtnju i Suvoj Planini uglavnom ljudski nemar i nepažnja, a da je u nekoliko slučajeva na administrativnoj liniji sa Kosovom bilo namernog paljenja.\nEK: Neefikasna kontrola administrativne linije sa Kosovom\nU Srbiji postoji nedovoljno efikasna kontrola administrativne linije sa Kosovom, mali broj presuda u domenu organizovanog kriminala i nedovoljni kapaciteti za sprovođenje složenih, pre svega, finansijskih istraga, proističe iz ovogodišnjeg izveštaja Evropske komisije (EK).\nNakon otvaranja, ponovo postavljena barikada na Jarinju\nPožar na administrativnoj liniji pod kontrolom\nNačelnik odeljenja za vanredne situacije u Prokuplju Srđan Mitrović izjavio je danas da je sprečeno širenje požara sa Kosmeta preko administrativne linije na teritoriju opštine Kuršumija i da je vatra pod kontrolom.\nHleb i mleko nisu stigli do radnji na severu Kosova\nJutros nijedna namirnica nije dopremljena na sever Kosova. Kako lokalni Srbi prenose za “Blic”, Kfor koji je raspoređen na punktovima na administrativnoj liniji nije dozvolio da se propuste kamioni koji inače redovno, svakog dana građane na severu Kosova snabdevaju osnovnim životnim namirnicama - hlebom i mlekom. Građani severa Kosova kažu da su zabrinuti jer lokalne pekare ne mogu da snabdevaju sve hlebom.\nBiler predložio Miletiću da se KBS uključe u regionalnu saradnju\nPRIŠTINA - Komandant Kfora Erhard Biler predložio je danas načelniku Generalštaba Vojske Srbije Miloju Miletiću da se Kosovske bezbednosne snage (KBS) uključe u regionalnu bezbednosnu saradnju i istakao da je situacija duž administrativne linije razgraničenja mirna i stabilna.\nKosovo preti blokadom uvoza robe iz Srbije\nMinistarka trgovine i industrije u kosovskoj vladi Mimoza Kusari Ljilja najavila je da će za robu proizvedenu u Srbiji i Bosni i Hercegovini biti uvedena naplata carine od 10 odsto za ulazak na kosovsko tržište.\nUspostavljen prevoz preko Merdara\nDržavni sekretar u Ministarstvu za Kosovo i Metohiju Oliver Ivanović rekao je da je nešto posle 20 sati dozvoljeno kretanje preko prelaza Merdare kombi prevoznicima.\nŠutanovac: Na jugu Srbije bezbedno\nMinistar odbrane Dragan Šutanovac ocenio je danas u Zaječaru da, izuzev pojedinačnih akata, nema šireg ugrožavanja bezbednosti uz administrativnu liniju sa Kosovom i Metohijom.


Prekoračenja PM 10 čestica tokom januara - Radio televizija Pančevo\n16. januara 2019. 16. januara 2019. 0849\nU poslednjih nekoliko dana došlo je do prekoračenja PM 10 čestica u vazduhu, jer je koncentracija bila veća od 50, kaže Vesna Petković Borovnica iz Sekretarijata za zaštitu životne sredine. To nije bio slučaj u poslednja dva dana zbog vetra koji je duvao i bolje metereološke situacije.\nKvalitet vazduha u Pančevu znatno je bolji u odnosu na ranije godine, kaže Vesna Petković Borovnica, pomoćnik sekretara Sekretarijata za zaštitu životne sredine. Problem nastaje u periodu jesen-zima, kada rade ložišta u individualnim domaćinstvima i kada su nepovoljni vremenski uslovi.\nBilo je prekoračenja PM 10 čestica tokom januara, ističe Vesna Petković Borovnica, i kaže da ove čestice mogu da izazovu zdravstvene tegobe.\nSekretarijat za zaštitu životne sredine na 4 mesta u gradu, od kojih je jedno pripada Zavodu za zaštitu zdravlja, meri koncentracije zagađujućih materija, a prema rečima Petković Borovnice, tokom prethodnog perioda ujednačen je bio kvalitet vazhuda u celom gradu.


srbijasport.net - Vesti - Rukomet - ARKUS liga: Železničar napada "plastičare", Partizan gostuje u Kragujevcu\nČetvrtak, 22.04.2021 02:47\n26.03.2021 Ana Jovanović\nDetalj sa prethodnog susreta Železničara i Metaloplastike u Nišu - foto: ARKUS liga\nSubota pred nama rezervisana je za mečeve šestog kola plej-ofa i desetog kola plej-auta ARKUS lige.\nZbog obaveza koje Vojvodina ima u SEHA ligi, susret aktuelnog šampiona i Rudara odigran je ranije u odnosu na planirani termin i završen u Novom Sadu slavljem domaćina - 36:25 (18:7). Odličnu partiju pružio je Jovica Nikolić, koji je bio precizan deset puta iz 11 pokušaja, dok je u sastavu Kostolčana najefikasniji bio Njegoš Đukić sa pet pogodaka.\nDerbi kola igraće se u Nišu, gde Železničar 1949 dočekuje Metaloplastiku (19:30). "Plastičari" su trenutno jedini tim u ligi koji prati ritam Vojvodine i neće tako lako dozvoliti domaćinu da im "pomrsi konce" na putu do dugo željene titule. Međutim, ni Nišlijama ne manjka motiva i samopouzdanja, s obzirom na to da imaju bolji skor iz prvog dela takmičenja. Dva tima takmičila su se u B grupi i u Šapcu podelila bodove (27:27), dok je Železničar 1949 slavio u Nišu (34:33).\nRukometaši Dubočice 54 u Leskovcu će dočekati Dinamo (18:00), a kako Pančevci imaju samo bod prednosti u odnosu na domaći tim, biće to sigurno neizvestan duel. U okviru prvog dela, u A grupi, iz međusobnih duela upisali su po pobedu.\nRadnički i Partizan prvi put sastaće se u elitnom rangu srpskog rukometa (19:30). Kragujevčani su najprijatnije iznenađenje ove sezone, jer su prvi put u istoriji u društvu superligaša. Ne samo da su se plasirali u plej-of, već su na svom terenu namučili Metaloplastiku, remizirali sa Dubočicom i iznenadili Železničar. Samim tim, ni crno-belima sigurno neće biti lako u "Jezeru".\nU okviru plej-auta, sve utakmice igraće se u terminu od 18 časova, a evo i rasporeda:\nKikinda Grindex - Obilić\nCrvenka - Šamot 65\nTABELA (PLEJ-OF): Vojvodina 12, Metaloplastika 10, Partizan 5, Železničar 1949 5, Dinamo 4, Radnički 3, Dubočica 54 3, Rudar 0.\nTABELA (PLEJ-AUT): Crvena zvezda 13, Novi Pazar 12, Šamot 65 11, Obilić 9, Spartak 8, Proleter 7, Kikinda Grindeks 6, Crvenka 6.\n9 .kolo ARKUS liga - Play Off\nPartizan : Metaloplastika\nRadnički : Dinamo\nVojvodina : Železničar 1949


Politika - datum: 2019-11-18 BUDIMIR ALEKSIĆ U RAZGOVORU ZA „DAN“ APELOVAO NA CJELOKUPAN OPOZICIONI BLOK\nAleksić Očekuju podršku za proteste\nPoslanik Demokratskog fronta (DF) Budimir Aleksić saopštio je da taj savez očekuje jasnu podršku cjelokupnog opozicionog bloka za proteste kako bi bio otpočet proces političkih promjena u Crnoj Gori. On je za „Dan“ podsjetio da je DF već uputio poziv svim opozicionim strankama, nevladinim organizacijama, sindikatima i slobodnim pojedincima u Crnoj Gori da izađu na proteste.\n– Bilo bi prirodno da taj poziv bude prihvaćen, jer je smjena režima DPS-a ključni priritet – kazao je Aleksić.\nPojedini mediji ranije su prenijeli nezvanična saznanja da će protesti DF-a biti održani krajem godine, mada konkretan datum još nije saopšten.\nPotpredsjednik Partije udruženih penzionera i invalida (PUPI) Ivo Đurišić rekao je za „Dan“ da ta stranka bezrezervno podržava proteste koje je najavio DF, jer je jasno da „što ulica donese, to i odnese“. On je naveo da je kao nekadašnji istaknuti funkcioner DPS-a dobro upoznat sa svim izbornim krađama koje ta stranka sprovodi decenijama.\n– To su kupovina ličnih karata, stavljanje unaprijed upisanih glasačkih listića gdje je zaokružen DPS, ubacivanje članova te stranke u opozicione redove, i prepravljanje glasačkih listića zaokruživanjem još jedne partije ili koalicije ako nije zaokružen DPS da bi listić bio proglašen nevažećim. Ima i primjera da se daje socijalna pomoć članovima DPS-a, i na kraju, kada se izgubi sve, onda se izvede lažni državni udar jer je to spas za DPS-a – naglasio je Đurišić.\nIstakao je da se sva opozicija mora ujediniti kako bi došlo do konkretnog iskoraka.\n– Vi penzioneri koji glasate za DPS, a to je 90 hiljada, dobro razmislite o svojoj djeci i unicima, koje svojim glasovima stavljate u dužničko ropstvo. A vi, 200.000 apstinenata, shvatite da je vaše ćutanje znak podrške DPS-u. U pitanju je budućnost Crne Gore, zato otvorite dušu i oči – kazao je Đurišić.


Netanjahu je govorio za program Si-Bi-Esa (CBS) o sukobu između izraelske vojske i palestinske ekstremističke organizacije Hamas i o udaru u kojem je srušena zgrada sa kancelarijma kancelarije Asošiejted presa i Al Džazire\n11662 pregleda\t4 komentar(a)\nNetanjahu je govorio za program Si-Bi-Esa (CBS) o sukobu između izraelske vojske i palestinske ekstremističke organizacije Hamas i o udaru u kojem je srušena zgrada sa kancelarijma kancelarije Asošiejted presa i Al Džazire.\n"To je sasvim legitimna meta", rekao je izraelski lider.\nNa pitanje da li je mogao da da dokaze o prisustvu Hamasa u razgovoru sa predsjednikom SAD Džoom Bajdenom kasnije u subotu Netanjahu je odgovorio:"Prenijeli smo ih preko naših obavještajaca".\nIzraelski premijer nije rekao kad bi Izrael mogao biti spreman da sa svoje strane zaustavi borbe poslije gotovo nedjelju dana izraelskih udara iz vazduha i baražne raketne vatre Hamasa.\n"Nadamo se da to neće trjati jako dugo, ali nas je napao Hamas", rekao je on.\nNa pitanje o izvještajima da je Hamas pristao na prekid vatre kome je posredovao Egipat odgovorio da to nije što je njemu poznato.\nBenjamin NetanjahuIzraelIzrael i PalestinaPalestina i IzraelAsošiejted presAl DžaziraHamasDžo Bjad


Krećemo sa realizacijom istorijskih projekata | M novine Sremski informativni portal\nM novine Sremski informativni portal > Intervju > Krećemo sa realizacijom istorijskih projekata\nPrvog juna navršiće se tačno godinu dana od kako je Vladimir Gak izabran za predsednika Opštine Inđija. Za godinu dana od kako su preuzeli odgovornost za građane opštine Inđija predstavnici lokalne samouprave susreli su se sa nizom nasleđenih problema, na čijem rešavanju su angažovani od prvog dana. Danas, kako ističe Vladimiri Gak u razgovoru za M novine, stanje u opštini Inđija je mnogo povoljnije.\n– Naš posao u prethodnih godinu dana, u najvećoj meri, svodio se na rešavanje nasleđenih problema o kojima je javnost dobro upoznata. Najveći su ipak bili oni finansijske prirode, poput dugovanja Doma zdravlja, Direkcije za izgradnju i mnogobrojnih sudskih sporova. Ipak, pored tih negativnih stvari, zaista smo dosta radili, te smo se angažovali oko izrade velikog broja projektno – tehničke dokumentacije koja je preduslov da počnemo sa konkretnim projektima – kaže Gak.\nM NOVINE: Iako se uveliko radi na izradi nedostajuće projektno –tehničke dokumentacije, uspeli ste da realizujete nekoliko značajnih infrastrukturnih projekata u prethodnim mesecima?\nVLADIMIR GAK: U svakom selu na teritoriji inđijske opštine realizovan je bar jedan projekat u prethodnih deset meseci; izgrađene su pešačke staze, javna rasveta, radilo se na uređenju parkirališta… Trenutno radimo na rekonstrukciji zgrade Mesne zajednice u Beški. Takođe, završena je prva faza radova na dogradnji centralnog objekta Predškolske ustanove „Boško Buha“ u Inđiji, a uskoro počinju radovi predviđeni drugom fazom, nakon čega ćemo stvoriti uslove za prijem još 100 mališana koji su se nalazili na listi čekanja. Krenuli smo i u rekonstrukciju Gradskog bazena na kojem su, poslednji put, vršeni radovi davne 1997. godine.\nNedavno ste najavili i početak realizacije, kako ste rekli, istorijskih projekata za Inđijce?\nTu pre svega mislim na asfaltiranje više od 60 neasfaltiranih ulica u gradu. U pitanju je projekat koji predviđa asfaltiranje ukupno 40 kilometara saobraćajnica u Inđiji. Ujedno, mogu da najavim i početak rekonstrukcije Gradske pijace, što je takođe veoma značajna investicija za sve građane. Očekuje nas zaista mnogo toga, i moram opet da spomenem, da smo sa jednom firmom iz Beograda uradili elaborat na osnovu kojeg smo videli koliko je propusta napravljeno tokom izgradnje nove sportske hale Inđija u koju je, do sada, utrošeno 11 miliona evra. Opet se vraćam na to da takav objekat Inđiji nije bio neophodan, a da su ta sredstva mogla mnogo pametnije da se utroše. Primera radi, rekonstrukcija pijace koštaće oko milion evra, asfaltiranje 60 ulica oko 5 miliona evra, a mi imamo već bačenih 11 miliona u novu sportsku halu.\nViše puta ste potvrdili da želite u Inđiju da dovedete što veći broj investitora, kao i da ste radili i radite na tome da im obezbedite još bolje uslove?\nU prethodnih nekoliko meseci razgovarao sam sa više od 100 investitora koji su bili zainteresovani da grade fabrike u našoj opštini. Mi smo u prethodnim mesecima uspeli da izgradimo saobraćajnicu u dužini od 1.200 metara kod fabrika „Grundfos“, „Indofud“ i IT parka. Taj deo severoistočne radne zone komunalno smo opremili i već 29. maja očekuje nas licitacija za zemljište površine dva hektara na kojem će se graditi fabrika za proizvodnju kvasa i bezalkoholnih pića. Realizacija te investicije predviđena je u tri faze, a u prvoj će zaposliti oko 60 radnika. Takođe, imamo još nekoliko investitora za koje je izvesno da će graditi postrojenja u našoj opštini, ali u ovom trenutku o tome ne možemo opširnije govoriti. Bitno je da se otvaraju nova radna mesta i kako sam više puta najavio, očekujemo i radimo na tome, da opština Inđija do 2020. godine postane najveće gradilište u Sremu.\nŠta očekujete u narednom periodu, odnosno u drugoj godini mandata?\nTokom druge godine videće se konkretni rezultati onoga što smo započeli u prvoj godini mandata. Investicije koje sam nabrojao, tokom narednih 12 meseci biće završene i tek kada budemo razgovarali posle 1. juna 2018. godine, tada ćemo moći da kažemo da smo završili asfaltiranje svih 60 neasfaltiranih ulica u Inđiji, rekonstruisali pijacu, Gradski bazen, postavili teren sa veštačkom travom u Lejama i to predstaviti kao rezultate našeg rada u prvoj godini mandata.


Tanjug 21. aprila 2021. 13:09\nBEOGRAD – Po dobijanju reklamacije sa tržišta da se samo u jednoj kutiji proizvoda Testosteron depo injekcije, serijskog broja 16189, nalazi drugi proizvod, Galenika je momentalno pokrenula internu istragu, obavestila nadležne institucije i povukla proizvod Testosteron depo injekcije sa tržišta u zakonskom roku od 48 sati, saopštila je ta kompanija.\n„Po povlačenju pomenutog proizvoda, inspektori Ministarstva zdravlja su izvršili inspekcijski nadzor, što je i uobičajena procedura. Tokom inspekcijskog nadzora nije utvrđeno da je propust napravljen u Galenici. Ostale serije leka koje se trenutno nalaze na tržištu su adekvatnog kvaliteta i ne povlače se“, navodi Galenika u saopštenju.\nGalenika dodaje da je Testosteron depo injekcija proizvod koji je često predmet krijumčarenja, nelegalne trgovine i falsifikovanja, protiv čega se ta kompanija u saradnji sa Ministarstvom zdravlja bori već godinama.\nTakođe, Galenika poručuje da nastavlja svoje poslovanje uz najviše standarde, strogu kontrolu kvaliteta uz poštovanje svih zakonskih okvira, kao i da pruža sve svoje kapaciteta nadležnim institucijama za potrebe otkrivanja uzroka pomenute neusaglašenosti.


Press Online :: Politika :: SRS: SRAMNO I NEODGOVORNO PONAŠANJE TADIĆA\nSRS: SRAMNO I NEODGOVORNO PONAŠANJE TADIĆA\nSrpska radikalna stranka (SRS) ocenila je danas da je "sramno i neodgovorno" to što se predsednik Srbije Boris Tadić na skopskom aerodromu sreo sa premijerom Kosova Agimom Čekuom.\n"Predsednik Srbije Boris Tadić time je pregazio ne samo elementarne moralne norme srpskog društva, već je pokazao da ne poštuje zakone Srbije koja je raspisala poternicu za kriminalcem i zločincem Agimom Čekuom", navodi se u saopštenju SRS.\nKako ocenjuje ta stranka, ponašanje predsednika Tadića "razara napore" Srbije da očuva Kosovo i Metohiju u svom sastavu.\nPredsednik Srbije Boris Tadić i kosovski premijer Agim Čeku sreli su se juče slučajno na aerodromu "Petrovac" u Skoplju, pošto su avioni kojima su putovali bili prinuđeni da zbog guste magle u Beogradu i Prištini slete na skopski aerodorom.\nPolitički savetnik kosovskog premijera Arben Ćerenzi, koji je prisustvovao susretu, rekao je agenciji Beta da su se Tadić i Čeku slučajno sreli u VIP salonu aerodroma i da su razmenili nekoliko "kurtoaznih" reči.\nPrema njegovim rečima, nije bilo ozbiljnijeg razgovora a susret je trajao oko pet minuta nakon čega je Tadić krenuo automobilom za Beograd a Čeku za Prištinu.


Miha bi prvo samog sebe isterao... - Sportske.net\nMiha bi prvo samog sebe isterao...\nSiniša Mihajlović bi kao selektor prvo ušao u sukob sa igračima kakav je on bio...\nSiniša Mihajlović je za praznični broj "Sportskog žurnala" pričao o svojoj karijeri, ali ne i o budućem poslu jer je dogovor sa savezom da se o tome ne govori dok ne bude zvanično, odnosno tek na promociji.\nIpak, kao selektor bi se prvo obračunao sa nekim "novim Mihajlovićem".\n"Mislim na sebe onakvog kakav sam bio u reprezentaciji. Kada sam postao trener shvatio sam da nisam uvek bio za primer i da neke stvari ne mogu da se tolerišu. Ipak, to sam bio ja, nisam ponosan na neke postupke, ali se i ne stidim", objasnio je Mihajlović.\nZa njega je uvek važilo da ima stav.\n"Kao trener, što me više pljuju, ja sam više gord. To kritičare izluđuje, ali je to moj odgovor. Urlanje, pretnje hrane moj ego, to pokazuje da nisam poklekao", dodao je Mihajlović koji je trenersku karijeru počeo kao Manćinijev pomoćnik u Interu, a sam se oprobao u Bolonji, Kataniji i Fiorentini.\nNaredni posao, je, izvesno je, klupa Srbije.


Za lepši zeleniji grad – GM Press\nRedakcija 9 marta, 2021\t0 Komentara\nŠetalište pored reke Despotovice dobiće uskoro lepši i zeleniji izgled.Zasadi stabala će, prema rečima Nevene Obradović, šefa Kancelarije za zaštitu životne sredine,osim lepšeg izgleda okoline, doprineti i poboljšanju kvaliteta vazduha.\nProjekat Opštine Gornji Milanovac “Unapređenje zelenila našeg grada”, ulazi u završnu fazu, a iz Ekološke kancelarije kažu da su zadovoljni dinamikom izvođenja radova, nakon kojih će ovaj deo grada odisati novim krošnjama.\n-Realizacija Projekta unapređenja zelenila našeg grada je pri kraju. Zasadili smo drvoredne sadnice visokog kvaliteta, autohtonih vrsta koje rastu na našem području, kao što su: javor, jasen, tulipan, platan. Pored reke Despotovice sadimo 40 novih vrsta drveća, a vršimo i dopunjavanje postojećih vrsta. Najznačajniji deo projekta, pored unapređenja gradskog zelenila, jeste poboljšanje kvaliteta vazduha, koji će biti prijatniji za udisanje tokom šetnji po keju – rekla je Nevena Obradović, šef Kancelarije za zaštitu životne sredine.\nFoto/Nevena Obradović, šef Kancelarije za zaštitu životne sredine\nPrema rečima naše sagovornice, ovo je završnica projekta započetog krajem 2020. godine,kojim je obuhvaćen i Spomen-park Brdo mira sa 200 novih sadnica, listopadnog i četinarskog drveća.\nNakon završetka sadnje stabala pored reke, izvršiće se dopuna drvorednih sadnica u pojedinim gradskim ulicama. Iz Kancelarije za zaštitu životne sredine apeluju na sugrađane da poštuju nove sadnice kako bi uspele i doprinele kvalitetu i lepoti ovog prostora, što je svrha čitavog projekta kada je u pitanju izgled grada.\nNeka Milanovac ponovo osvoji epitet belog labuda u jezeru zelenila.\nTags: Ekološka kancelarija, Kancelarija za zaštitu životne sredine, opština gornji milanovac\nMedijsko predstavljanje učesnica "Srbija u ritmu Evrope"\nServisne informacije za sredu 10. mart 2021. godine


Novosadski džez festival je biće održan u Novom Sadu od 6. do 9. novembra. Njegov program čine glavni koncertni program, radionice, jam sessions, i izložbe. Tokom godina stekao je reputaciju velikog muzičkog događaja u evropskim razmerama.\nGreen Screen Fest u Beogradu\nMeđunarodni festival ekološkog filma Green Screen Fest biće održan u beogradskom Domu omladine od 13. do 15 novembra 2013. Ove godine festivalski moto je „Četiri boje zeleno.“\nTehnologija i preduzetništvo\nICT Net međunarodna klasterska konferencija “Tehnologija i preduzetništvo” koja će biti održana 30. oktobra 2013. u Beogradu biće okrenuta predstavljanju mogućnosti za unapređenje poslovanja i povećanje konkurentnosti srpskih IKT kompanija, najavljuje organizator ICT Network.\n03. novembar - Na ovaj dan obeležava se Svetski dan čistog vazduha. Ovaj datum obično se obeležava sađenjem drveća ili skretanjem pažnje javnosti na zagađenost vazduha kojoj smo svakodnevno izloženi. U Srbiji jedan od najvećih zagađivača vazduha jeste saobraćaj, a da bi se neutralisala količina CO2 koju samo jedan automobil proizvede godišnje čekajući na semaforima potrebna su 3,5 odrasla drveta, poručuju ekolozi.\nPočeo osmi „Investexpo“ u Novom Sadu\nDanas počinje osmi po redu Međunarodni sajam investicija „Investexpo“ u Novom Sadu, na kome će se predstaviti 24 nerazvijene opštine. Sajam traje tri dana i obuhvata Sajam investicija i Dane energetike. Tokom trajanja „Investexpo“-a lokalne samouprave gradova i opština će promovisati investicione projekte sa ciljem privlačenja domaćih i stranih ulaganja i privredno-ekonomskog razvoja.\nPitaj i superheroj odgovara!\nSedmi beogradski Festival nauke, koji se održava od 5. do 8. decembra, posetiće „Superheroji nauke“. Sedam superheroja pokušaće da daju prave odgvore i udovolje radoznalosti mališana iz polja fizike, biologije, hemije, nuklearnih nauka... Festival nauke svake godine ugosti oko 400 naučnika širom sveta, i ujedno je najveći događaj kojim se promoviše nauka i obrazovanje.\nNedelja prikupljanja farmaceutskog otpada\nU ponedeljak 28. oktobra počinje „Nedelja prikupljanja farmaceutskog otpada“, tokom koje će svi građani moći da iz svojih kućnih apoteka donesu i bezbedno odlože lekove sa isteklim rokom trajanja ispred tržnog centra „Ušće“. Javna kampanja sa porukom „Ne odlaži odlaganje“ trajaće do 3. novembra i ima za cilj unapređenje celokupnog sistema odlaganja i upravljanja medicinskim otpadom u skladu sa standardima Evropske unije.\nNovosadski Dani energetike\nOd 29. do 31. oktobra na Novosadskom sajmu održaće se treći put za redom „Dani energetike“. Organizatori ove manifestacije su Pokrajinski sekretar za energetiku i mineralne sirovine, kao i Centralno evropski forum za razvoj (CEDEF).\nTokom trodnevnog skupa biće predstavljeni problemi u zakonodavnom okviru, primeri dobre prakse, investicioni potencijali biomase, kao i mogućnosti za finansiranje projekata usmerenih ka iskorišćavanju obnovljivih izvora energije i energetske efikasnosti.\nSrpski dan investicija\n29. oktobra u Londonu biće organizovan prvi Srpski investicioni dan, na kome će Srbija biti predstavljena kao atraktivna destinacija za strana ulaganja, pre svega u energetski sektor, autoindustriju, i sektor telekomunikacija. Prvi Dan investicija koji organizuje Srbija podržaće i Evropska banka za obnovu i razvoj (EBRD).\nMinistarski savet Energetske zajednice\nOvaj 11. sastanak ministarskog saveta Energetske zajednice biće održan 24. oktobra u Beogradu. S obzirom da je u ovom trenutku Srbija predsedavajući, ministarstvo energetike najavilo je da će sastankom rukovoditi ministarka Zorana Mihajlović i Ginter Etinger, komesar Evropske unije za energetiku.


Sjednice se zakazuju radi reda – Dnevni list\nSjednice se zakazuju radi reda\nOvo je, smatraju oporbene stranke, samo zamazivanje očiju javnosti i međunarodnoj zajednici s obzirom da se stvara slika da vlast i država funkcioniraju, što, po njima, nije istina.\nVodstvo Zastupničkog doma Parlamenta BiH zakazalo je za 18. travnja sjednicu iako ne postoji nikakva naznaka da bi bilo koja odluka, odobrenje ili zakonsko rješenje moglo dobiti potporu s obzirom da uopće ne postoji parlamentarna većina.\nPrema izjavama zastupnika ovoga doma sjednica je zakazana “onako” i da će sve koje se budu zakazivale do listopada biti iste takve.\nOporba smatra kako je vladajuća koalicija koja “izigrava vlast” u Vijeću ministara BiH bankrotirala i kako su svima jasno rekli kako nemaju dogovora ni oko čega, ali da će nastaviti raditi kroz institucije. Ovo je, smatraju oporbene stranke, samo zamazivanje očiju javnosti i međunarodnoj zajednici s obzirom da se stvara slika da vlast i država funkcioniraju, što, po njima, nije istina.\nStranke iz Federacije krivicu za nastalu situaciju adresiraju na SDA, dok iz RS-a već godinama tvrde kako vlast na razini BiH nije ni mogla funkcionirati s obzirom da, kako tvrdi SNSD, SDS nikada nije predstavljao volju srpskog naroda.\nČinjenica je svakako da krivicu za situaciju koja vlada u Parlamentu nose svi, ali i da je oporba trenutno daleko nadmoćnija od vladajuće koalicije.\nKada je u pitanju sjednica koja je zakazana za 18. travnja sigurno je da će i ona biti iskorištena u svrhu političkih prepucavanja i u svrhu predizborne kampanje. Na tapeti SNSD-a bit će ponovo ministar sigurnosti BiH Dragan Mektić budući da Kolegij Zastupničkog doma nije prihvatio inicijativu SNSD-a da se na sjednici raspravlja o sigurnosnoj situaciji u BiH povodom alarmantnih izjava Mektića.\nOsim navedenog pitanja bit će razmatrano i izvješće komisije Kolegija o nastojanju za postizanje suglasnosti o Prijedlogu zakona o izmjenama i dopuni Zakona o krivičnom postupku BiH koji je predložio Amir Fazlić. Razmatrat će se i zahtjev zastupnika Nikole Lovrinovića za razmatranje Prijedloga zakona o izmjenama Zakona o krivičnom postupku BiH, kao i Prijedlog zakona o dopunama Zakona o prekršajima koji je predložilo Vijeće ministara BiH.\nU drugom čitanju će biti razmatran i Prijedlog zakona o izmjenama i dopunama Zakona o radu u institucijama BiH, kao i Prijedlog zakona o dopunama Zakona o sportu u BiH koji je predložio Mirsad Đonlagić. Na dnevnom redu je i Prijedlog zakona o dopunama Okvirnog zakona o visokom obrazovanju u BiH koji također predlaže Đonlagić. Razmatrat će se i niz izvješća o radu komisija Parlamenta BiH, kao i suglasnosti n nekoliko kredita. Znimljiva će definitivno biti i rasprava o\ninformaciji o provođenju plana hitnih mjera i realizaciji aktivnosti navedenih u Informaciji o procjenama i mogućnostima BiH po pitanju izbjegličke krize u regiji i EU i pregledu situacije u vezi s migrantskom krizom na zapadnobalkanskoj ruti.\nJavni dug pao za skoro 750 milijuna maraka →


Vueling: linija Beograd Barselona | Play Travel\nVueling: linija Beograd Barselona\nVueling: Uskoro nova linija Beograd – Barselona\nŠpanska low cost avio kompanija Vueling za dve nedelje pokrenuće sezonsku direktnu liniju Avio karte Beograd Barselona.\nŠpanska avio kompanija Vueling poleteće prvi put iz Barselone do Beograda u petak, 20. juna u 21:50h po lokalnom vremenu, a sleteće u Beograd dvadeset minuta nakon ponoći. Već u subotu, 21. juna u 1:00h časova planiran je i premijerni let na direktnoj liniji Beograd – Barselona, čime će aerodrom “Nikola Tesla” i zvanično biti uvršćen u mrežu letova ove avio kompanije.\nLow cost avio kompanija Vueling leteće tri puta nedeljno na ovoj liniji i to ponedeljkom, sredom i petkom iz Barselone i ponedeljkom, sredom i subotom iz Beograda, a na toj relaciji leteće sa avionom tipa Airbus A320. Svi letovi će biti u večernjim i ranim jutarnjim časovima.\nOva linija će biti sezonskog karaktera i u planu je održavanje letova između dva grada sve do 15. septembra 2014. godine, ali u zavisnosti od uspeha avio kompanija Vueling može odlučiti da je pretvori i u redovnu liniju.\nLow cost avio kompanija Vueling mrežu svojih letova je organizovala tako da omogućava odlične konekcije iz Barselone, što može biti interesantno putnicima iz Beograda koji svoje putovanje mogu nastaviti do velikog broja španskih i evropskih destinacija, za koje takođe nudi vrlo povoljne avio karte.\nUkoliko je pak Barselona vaša ciljana destinacija, pogledajte ovde kako za četiri dana možete iskusiti sve čari ovog prelepog grada.\nOva avio kompanija osnovana je 2004. godine, sa sedištem baš u Barseloni, a svoje baze ima u još 12 gradova u Evropi. Iako je po definiciji avio kompanija Vueling u low cost kategoriji, ona nudi i više kategorije putovanja i veliki broj dodatnih usluga tokom leta.\nAvio karte se mogu kupiti već danas po veoma povoljnim cenima, a za više informacija pozovite naše agente koji će rado odgovoriti na sva vaša pitanja.\nBeograd Barselona Vueling\nOnline rezervacije letova avio kompanije Vueling\nRezervišite odmah avio karte kompanije Vueling online ili pozovite naš kontakt centar +381 65 872 83 50\nWizz Air objavio datume prvih letova na novim linijama iz Beograda\nWizz Air uvodi nove linije iz Beograda tek 2021. godine\nAir Serbia obnavlja letove ka Barseloni, Madridu i Nici\nVueling suspendovao liniju Beograd Barselona


Trebinje: Prošlogodišnji budžet u deficitu 1,3 miliona KM\nObjavljeno: 17 maj 2017 . u kategoriji Trebinje\nSkupština grada Trebinja na 6. redovnoj sjednici usvojila je izvještaj o izvršenju budžeta za 2016. godinu, po kojem je gradska kasa prošlu godinu završila sa nepokrivenim deficitom od 1,3 miliona KM.\nIz skupštinske većine čulo se da izvještaj ilustruje „sumarnu sliku“ rada prethodne vlasti i pokazuje da je i budžet za 2016. bio potrošački, sa izdvajanjima za bruto plate zaposlenih koji su dostigli čak 49% ukupnih rashoda, dok se iz opozicionih klupa tvrdilo da je deficit „iskontruisan opstrukcijama“ planiranih prodaja nekretnina.\nUsvojen je i izvještaj o stanju duga po svim kreditnim zaduženjima do 2017. godine, po kojem Grad Trebinje za otplatu kredita duguje više od 7 miliona KM.\nOdbornici su prihvatili i izmjene i dopune Statuta Grada Trebinja – motivisane obavezom da se opšti akti svih opština i gradova Srpske usaglase sa novim zakonom o lokalnoj samoupravi.\nSkupština je jednoglasno usvojila informaciju o osnovnim pokazateljima finansijskog poslovanja privrede grada Trebinja u 2016. godini.\nKako je navedeno u informaciji, privreda Trebinja u cjelini je ostvarila pozitivan finansijski rezultat, sa ukupnim prihodom od 804 miliona KM, koji je za 2% veći u odnosu na prethodnu godinu, na što je najviše uticalo povećanje ostvarenih prihoda u energetskom i jednim dijelom u sektoru građevinarstva.\nOd ukupno 243 privredna subjekta, 182 ili 75% su ostvarila veće prihode od rashoda, te iskazali ukupnu dobit od 25,3 miliona KM, a 61 ili 25% – veće rashode od prihoda uz ukupan gubitak od 6 miliona KM.\nU odnosu na godinu prije ukupan broj preduzetnika u 2016. povećan je za 28 radnji. U privredi Trebinja zaposleno je 4.662 ljudi, a prosječna plata iznosi 1.326 KM.\nOdbornici su jednoglasno prihvatili izvještaj o realizaciji Strategije razvoja grada u 2016. godini.\nSkupština nije prihvatila izvještaje za prošlu godinu – o radu sportskih klubova i organizacija, programima održanim u okviru manifestacije „Trebinjske ljetne svečanosti“, kao i realizovanim aktivnostima iz Strategije razvoja socijalne zaštite, umjesto koga je donesen zaključak – da se za neku od narednih sjednica pripremi kompletniji izveštaj, koji će relevantije prezentovati cijeli period na koji se strategija odnosi od 2011. do 2016. godine.\nNa početku sjednice skupština je verifikovala mandat novom odborniku Ujedinjene Srpske Mijatu Šaroviću, koji je u skupštinskim klupama zamijenio Milana Jankovića, ranije imenovanog za direktora JU „Trebinjesport“.


NAKON RUSKE "LED" ODUŠEVIO I DOMAĆU PUBLIKU: Za samo četiri dana više od 25.000 gledalaca : Nadlanu.com\nNAKON RUSKE "LED" ODUŠEVIO I DOMAĆU PUBLIKU: Za samo četiri dana više od 25.000 gledalaca\nObjavljeno 14. mar 2018. / 09:00:35\nDa film izaziva posebnu emociju i oduševljenje kod domaće publike, govori i činjenica da u salama po završetku projekcije odjekne aplauz, što nije uobičajena pojava.\n- Činjenica da je film gledaniji od holivudskih blokbastera dokaz je da se ruska kinematografija uspešno takmiči sa Holivudom iako su im budžeti manji za jednu nulu. Prisustvo duše i topline je nešto čime ovaj film pleni i dopire do srca gledalaca. Savetujem svima koji ga još uvek nisu pogledali učine to što pre i uvere se zašto je baš ovaj film trenutno najgledaniji.\nSpecijalnoj projekciji filma "Led" u bioskopu Dragan Nikolić (UK Parobrod) prisustvovala je i naša legendarna glumica Milena Dravić. Nakon projekcije i razgovora sa mladim kolegom, Milena je imala samo reči hvale:\nMILION MAGIČNIH MOMENATA: Jedinstvene ručno oslikane haljine…\n- Ovo je jedan jako lep film pogotovo za mlad svet, pre svega jer nosi poruku da ne treba gubiti optimizam, već se treba boriti svim snagama i kada je najteže. Naš Miloš Biković je divno odigrao svoju ulogu, kao i njegovi partneri, pa ne čudi informacija da puni kase u Rusiji.\nfilm ledledmilena dravićmiloš biković


Kina: Rusija vojnom paradom šalje odgovor Zapadu | Vestinet.rs\nPočetna AKTUELNO\tKina: Rusija vojnom paradom šalje odgovor Zapadu\nKina: Rusija vojnom paradom šalje odgovor Zapadu\nRusija je ekonomskim sankcijama i ogromnim pritiskom zapadnih faktora inspirisana da pruži odgovor Zapadu upravo kroz veličanstvenu proslavu 70. godina pobede nad fašizmom i to je dostojanstven odgovor Ruske Federacije, piše kineska državna novinska agencija Sina.\nKineska agencija ističe da će predstojeća parada na Crvenom trgu u Moskvi biti najznačajniji događaj u istoriji savremene Rusije.\nTo će biti ne samo vojna parada, nego i diplomatski međunarodni događaj, jer će Rusija okupiti vojske deset zemalja na jednom mestu, navodi Sina i ističe da će vojne parade biti održane u još 27 gradova širom Ruske Federacije, ali i u Belorusiji, Jermeniji i Kirgiziji.\nPored toga, održaće se i mornarničke pomorske parade u pet najvećih ruskih luka, piše kineska agencija.\nRusija je uputila pozvala 68 svetskih lidera, kao i rukovodstvo UN, Saveta Evrope i Evropske Unije, a do sada je učešće potvrdilo njih 26. Nemačka kancelarka, Angela Merkel, posetiće Moskvu 10. maja, a britanski premijer, Dejvid Kameron je odbio da učestvuje na paradi u Moskvi.\nPortparol Kremlja Dmitrij Peskov rekao je da odsustvo nekih zapadnih lidera u proslavi u Moskvi „neće pokvariti prazničnu atmosferu i neće uticati na obim festivala.“\nRuski predsednik Vladimir Putin je više puta oštro kritikovao pokušaje falsifikovanja i prekrajanja istorije Drugog svetskog rata. On je upozorio da „pokušaji da se prepravi istorija Drugog svetskog rata otvoraju put za oživljavanje nacizma“ i da „se to radi zbog kratkoročnih političkih ciljeva“.\nOve akcije imaju za cilj podrivanje moći Rusije i njenog moralnog autoriteta, kao i da se Rusija liši svog statusa pobedničke zemlje, ocenjuje Sina.\nPutin je pozvao Organizacioni odbor za pripremu za proslavu Dana pobede da se suoči sa sličnim izazovima, kao i da obezbedi ljudima u zemlji i van nje istinito informisanje o doprinosu sovjetskog naroda u pobedi nad nacizmom, piše kineska agencija Sina.\nSina navodi da je prema najnovijim istraživanjima, 59% Rusa spremno da sa oružjem brani Rusiju, dok je u SAD na isto spremno 43% građana.\nDmitrij PeskovKinaKremljRusijaVladimir Putinvojna paradazapad


Postavio: eTrebinje Nedjelja, 12.09.2021. 0\nAdvokat Zdravko Đukanović podnio je Višem državnom tužilaštvu u Podgorici krivičnu prijavu protiv predsjednika Crne Gore Mila Đukanovića zbog izazivanje nacionalne, rasne i vjerske mržnje.\nĐukanović, koji je branilac biznismena Duška Kneževića, naveo da je crnogorski predsjednik u intervju zagrebačkom “Jutarnjem listu” nazvao Srpsku pravoslavnu crkvu kvazivjerskom zajednicom, a predsjednika Srbije Aleksandra Vučića je uporedio sa Hitlerom i optužio ga da želi Kosovo bez Albanaca i Crnu Goru bez Crnogoraca.\n“Ovakve netačne, ali opasne tvrdnje su”, kako je navedeno, “usmjerene na izazivanju mržnje i netrpeljivosti prema srpskom narodu, a imajući u vidu funkciju koju Đukanović obavlja kao predsjednik Crne Gore mogu imati nesagledive posljedice”.\n“Do sada je Đukanović više puta prijavljivan za kvalifikovani, teški oblik krivičnog djela izazivanje nacionalne, rasne i vjerske mržnje, ali očigledno da je tužilaštvo u Crnoj Gori i dalje zarobljeno i da ne reaguje ili ne smije da reaguje protiv njega”, naveo je Kneževićev advokat.\nOn očekuje da se Đukanović, za koga je pokrenut opoziv pred Skupštinom Crne Gore, sasluša pred nadležnim tužilaštvom, da se izjasni na sve bitne okolnosti ovog intervjua i da se protiv njega pokrene krivični postupak u kojem će se kazniti po zakonu.


SAZNAJEMO: Kompanija „Srbijanikl“ oca Balše Božovića opasnija i smrtonosnija od Rio Tinta! – ШУМАДИЈСКЕ НОВИНЕ\nAKTUELNO DRUŠTVO PRIČA DANA VESTI Zdravlje\nŠumadijske novine29 новембра, 2021 No Comments Balša BožovićDragoslav Zeka BožovićMilo ĐukanovićSrbijanikl\nDa li znate da je otac nekadašnje perjanice Demokratske stranke Balše Božovića, Dragoslav Zeka Božović, inače Crnogorac iz Nikšića, direktor crnogorske firme „Srbijanikl“ u vlasništvu Mila Đukanovića, koja planira da uništi Srbiju eksploatacijom nikla * Ekološki aktivisti širom Srbije najavljuju otpor i borbu svim, pa i vaninstitucionalnim sredstvima\nSve kompanije koje imaju dozvolu za istraživanje i eksploataciju rude nikla u Srbiji praktično će moći da započnu taj posao i niko više neće moći da ih spreči! Dozvole im je izdavao zloglasni Oliver Dulić, nekadašnji ministar ekologije koji je oštetio Fond za zaštitu životne sredine Srbije za više od 65 miliona evra, uz saglasnost svoje Demokratske stranke i njenih glavešina.\nZakonom o rudarstvu i geološkim istraživanjima opštinama, ali i drugim institucijama koje su mogle da spreče eksploataciju ove opasne rude na određenoj teritoriji, oduzeta su sva ovlašćenja koja su nekada imala.\n– Iz člana 9 starog zakona, koji je podrazumevao da opštine daju saglasnost na istraživanje i eksploataciju na svojoj teritoriji, lokalne samouprave su izbrisane, a dozvole isključivo daje nadležno ministarstvo. Sve što je davalo mogućnost da se spreči uništavanje životne sredine i poljoprivredne proizvodnje, kao i zdravlja ljudi ovim zakonom je ukinuto.\nOtac funkcionera Demokratske stranke Balše Božovića, Dragoslav Zeka Božović, Crnogorac iz Nikšića, inače bivši taksista i gorila pokojnog Zorana Đinđića, a kasnije čak i poslanik DS u skupštini Srbije (!) direktor je pomenute crnogorske firme „Srbijanikl“ u vlasništvu Mila Đukanovića, koja planira da uništi Srbiju iskopavanjem nikla.\nPrevious Previous post: SAZNAJEMO: Amerikanci dali 25.000 dolara lažnim ekolozima da blokiraju Srbiju! (VIDEO)\nNext Next post: Vučić: Marinika Tepić je lažov, ali osuđujem što su je vređali na nacionalnoj osnovi


"Moja Nevena (13) je stajala na stanici kada joj je prišao neki mladić i pitao koliko j sati. Ona je rekla da ne zna jer nema telefon. Ništa nije posumnjala, a onda joj je on prišao i prislonio joj šrafciger na stomak."\nOvako priča Jovana R, čiju ćerku je sinoć između 7 i 8 sati pokušao da opljačka dvadesetogodišnji mladić, rekavši joj da izvrne džepove i preda mu mobilni.\nSrećom po devojčicu, priča njena majka, naišao je neki prolaznik, i kada ga je videla, devojčica je počela da vrišti i traži pomoć, a napasnik je pobegao.\n- Čovek koji ju je odbranio, sačekao je da stigne autobus, i da ona uđe. Nadam se da će ovo pročitati jer želim da mu se zahvalim što mi je spasio dete. Nevena srećom nije bila povređena, ali je bila veoma potresena - priča ova majka.\nČim joj je dete ispričalo šta se desilo, majka je kontaktirala je policiju, pa je saznala da je napasnik već uhvaćen.\nNaime, taj mladić, je takođe uz pretnju šrafcigerom, uspeo da opljačka dva dečaka, neposredno pre nego što je napao Nevenu. Manje od sad vremena od prvog napada trebalo je policiji da uhapsi lopova, objašnjava Jovana.\nJovana je danas išla u policiju da da izjavu, a ćerku je vodila u Dom zdravlja na pregled, ali psihološka procena se kod njih, kaže zakazuje, pa će morati da sačeka.\n- Želim da se za ovu priču zna, da bi roditelji znali šta se sve dešava - poručuje zabrinuta majka.\nPrema navodima portala Info KG, zbog postojanja osnova sumnje da je izvršio dva razbojništva i razbojništvo u pokušaju, uhapšen je Novosađanin I. S. (1999).\nPolicija ga je ubrzo uhapsila i pronašla šrafciger koji je, kako se sumnja, koristio prilikom izvršenja krivičnih dela, kao i mobilne telefone koji će biti vraćeni vlasnicima.\nOsumnjičenom je određeno zadržavanje do 48 sati i on će, uz krivičnu prijavu, biti priveden Osnovnom javnom tužilaštvu u Kragujevcu, navodi ovaj potal.\nKod Šapca vodostaj Save na KRITIČNOM NIVOU u četvrtak, Morava stagnira, ali su neki putevi već POD VODOM\n"DVERI IZMIŠLJAJU VESTI I OBMANJUJU GRAĐANE" Inicijativa mladih: Neće biti "gej parade" u Čačku


NovaEnergija.net » #Digital2016 – Igor Nochka: VISA je omogućila da izvršite transakciju putem telefona i kada nemate pristup internetu #Digital2016 – Igor Nochka: VISA je omogućila da izvršite transakciju putem telefona i kada nemate pristup internetu – NovaEnergija.net\n#Digital2016 – Igor Nochka: VISA je omogućila da izvršite transakciju putem telefona i kada nemate pristup internetu\nRazgovarali smo sa Igorom Nochkom, Merchants Sales&Solutions, Visa CISSEE.\n“Pojedini ljudi nemaju pristup finansijskim institucijama, VISA je zato omogućila pristup preko mobilnog telefona, tako da mogu da vrše transakcije, da kupuju, čak i bez kartice na koju smo navikli. To je nešto veoma inovativno, jer iako nemaju pristup internetu, mogu da urade sve uz pomoć mobilnog telefona.”\n#Digital2016 – Igor Nochka: VISA je omogućila da izvršite transakciju putem telefona i kada nemate pristup internetu was last modified: September 28th, 2016 by Jelena Jovičić\n#igor nochkadigital 2016Visa\nIstorijsko nasleđe i turistički potencijali Srbije na najvećem sajmu marketinških tehnologija u Velikoj Britaniji\nŠta smo najviše pretraživali na Googleu tokom...\nNajveća investicija Enif fonda u Srbiji: CUBE...\nAplikacija koja prepoznaje zbog čega beba plače?!\nEU ukinula ograničenje na korišćenje besplatnog rominga!\nBeograd iz vazduha: Veličanstven snimak na kojem...\nAlat za skraćivanje linkova ili nešto više...\nGoogle će morati da plaća autorska prava...


Uručena pomoć porodici Janjić iz Rogatice | Palelive.com\nPočetna Regija Rogatica Uručena pomoć porodici Janjić iz Rogatice\nUručena pomoć porodici Janjić iz Rogatice\nROGATICA – Samohranoj majci Tankosi Janjić iz Rogatice, koja živi sa dvoje maloljetne djece, uručena je pomoć u hrani, garderobi i higijenskim sredstvima. Prikupljanje pomoći za ovu porodicu organizovao je Zoran Maksimović iz Višegrada.\n„Građani Višegrada su pokazali humanost i prikupili odjeću i obuću, hranu, pelene, hemikalije i oko 100 KM, a ova porodica je sve sa oduševljenjem prihvatila“, rekao je Maksimović.\nOn je dodao da je Tankosa zahvalna svim ljudima koji su se odazvali akciji, te istakla da su joj potrebni mašina za veš i frižider, koji mogu da budu i polovni.\n„Ovo je nastavak humanitarnih akcija koje sam i ranije sprovodio, a pozivam sve ljude koji mogu da se jave porodici Janjić i pomognu u skladu sa svojim mogućnostima“, napomenuo je Maksimović.\nTankosa Janjić živi sa kćerkom i sinom kao podstanar u neuslovnim podrumskim prostorijama, sa mjesečnim primanjima od 105 KM na ime dječijeg dodatka.\nNajteži i skoro nerješiv problem ove siromašne porodice je kako obezbijediti hranu. Žive samo zahvaljujući dobrim ljudima, a glavno i najčešće jedino jelo im je krompir koji dobiju od komšija.\nTankosa kaže da joj je glavni cilj da šestogodišnja Jelena i desetomjesečni sin Nemanja budu živi i zdravi, da imaju puno hrane i da im obezbijedi normalne uslove kako bi postali dobri ljudi.\nPrethodni članakSlavlje maturanata gimnazije i ekonomske škole\nNaredni članakOduzeta poluautomatska puška


Reuters: Protesti u Ukrajini (još) nijesu revolucija – Perperzona\nReuters: Protesti u Ukrajini (još) nijesu revolucija\nPosted on December 14, 2013 November 20, 2014 by Ana Nives Radovic\nJanukovič, uprkos intenzivnom pritisku Rusije nije prekinuo pregovore sa EU samo da bi ugodio zvaničnoj Moskvi. Naprotiv, njegovi odnosi sa ruskim predsjednikom Vladimirom Putinom lišeni su čak i bazičnog povjerenja, kao i međusobnog uvažavanja\nPiše: Metju Rojanski\nTokom tri sedmice otkako je Ukrajina i zvanično zaustavila pregovore oko potpisivanja sporazuma o pridruživanju sa Evropskom unijom dvije stvari su postale jasnije.\nPrvo, sada je očigledno da predsednik Ukrajine Viktor Janukovič nije imao efektivnu strategiju da se odupre jakom pritisku iz Moskve protiv sporazuma sa EU.\nKremlj je obećao velike gotovinske kredite, popust na cijenu gasa i opraštanje dugova, eksplicitno prijeteći da pristup Ukrajine ruskom tržištu bude blokiran i uz implicitne prijetnje da bi moglo doći do potpirivanja separatizma u zemljama u regionu.\nDrugo, kako su ulične demonstracije uzele maha u Kijevu i drugim gradovima, postalo je jasno koliko je očigledan, raznovrsan i sve glasniji stav raznovrsne ukrajinske javnosti koja ne prihvata nastavak izolacije njihove zemlje od Zapada.\nVlasti su suočene sa šokantnim uličnim nasilnim demonstracijama, ali nijesu ponudile nikakav značajan politički ustupak. Ipak, izgledi za stvarne reforme koje vode ka pridruživanju Evropskoj uniji sada postaju ključni symbol ukrajinskog nacionalnog identiteta.\nIako dinamika razvoja ova dva osnovna scenarija može dovesti do zaključka kojim se potvrđuje kliše da je Ukrajina „razapeta između Istoka i Zapada“, građani Ukrajine sebe ne vide na taj način.\nJanukovič, uprkos intenzivnom pritisku Rusije nije prekinuo pregovore sa EU samo da bi ugodio zvaničnoj Moskvi. Naprotiv, njegovi odnosi sa ruskim predsjednikom Vladimirom Putinom lišeni su čak i bazičnog povjerenja, kao i međusobnog uvažavanja.\nJanukovič može biti sve osim siguran da Kremlj neće upotrijebiti raspoložive resurse u izborima za predsjednika Ukrajine 2015. godine, ako ne i ranije. Štaviše, Ukrajina nije ni na putu da se pridruži ruskoj alternative Evropske unije – Evroazijskoj ekonomskoj uniji. To bi u najboljem slučaju moglo biti pokretač ekonomskog rasta, po cijenu dugoročne stagnacije.\nU međuvremenu, proevropske demonstracije koje su se proširile i izvan Kijeva, uključujući i većinu gradova ruskog govornog područja na industrijskom istočnom dijelu zemlje, kao što su Harkov, Černihev i Dnjepropetrovsk. Veoma mali broj demonstranata, osim nekolicine ultra-nacionalista bi definisalo svoje težnje kao anti-ruske iz prostog razloga što desetine miliona Ukrajinaca imaju rodbinske, društvene ili poslovne veze sa Rusijom i prate medije na ruskom jeziku. Zaista, etnički pluralizam i porast tolerancije obilježja su savremene Ukrajine. Ovo su i neka od dostignuća za koja se Ukrajinci nadaju da im ih sporazum o pridruživanju EU može zaštititi.\nPokret protesta pokazao se kao izraz podrške modernoj, evropskoj, demokratskoj ukrajinskoj državi. Prihvatanje evropskih vrijednosti i standarda nametnuće ograničenja ukrajinskim kleptokratskim elitama, smanjujući mogućnost da se državni funkcioneri bogate od korupcije i jačajući zaštitu domaćeg i međunarodnog biznisa od napada koje podržavaju moćni oligarsi i zvaničnici.\nOvaj process reformi mogao bi biti ono čega se Janukovič najviše pribojava. Ipak, sada kada su milioni Ukrajinaca ispoljili svoje frustracije na ulicu, oni vjerovatno neće pristati na bilo pta manje od povratka na put evropskih integracija uz stvarne sistemske reforme.\nČak se i oligarsi, koji su ranije podržavali predsjednika Partije regiona sve više okreću u korist sporazuma sa EU. Oni ove reforme vide kao najbolju garanciju za očuvanje bogatstva i stečenog uticaja.\nU stvari, pokušavajući da blokira put Ukrajine ka potpisivanju sporazuma sa EU, Kremlj može da izazove onaj scenario od kojeg najviše strahuje – buđenje masovnih građanskih nemira, poput onih koji su pomogli preokretanje ishoda predsjedničkih izbora 2004. godine i donijeli vlast pro-zapadnom „narandžastom“ pokretu.\nNarandžasta revolucija omogućila je rane pobjede, jer je kanalisala frustracije običnih gražana zbog korumpiranog postsovjetskog nepotizma u političke snage, uz finansijsku podršku iz subokog jaza u poslovnoj zajednici.\nUkoliko najnoviji protesti nastave da uzimaju maha čak i ako se vlasti pokažu kao nesposobne da reforme privode kraju i vrate zemlju na evropski put, interesi svih – od uličnih demonstranata do najbogatijih ukrajinskih oligarha mogli bi se izjednačiti i dovesti do brzih i dramatičnih političkih promjena.\n← Le Monde: Oporezivanja za održivi razvoj\nZastrašivanje nepostojećim →


Naslovna Košarka ABA Partizan bez preokreta u Morači: Šuterska kriza, povreda Jankovića i razigrani Erl...\nPartizan bez preokreta u Morači: Šuterska kriza, povreda Jankovića i razigrani Erl Klark\nStefan Janković je napustio Partizan (FOTO: ABA liga)\nKošarkaši Partizana nisu uspeli da naprave preokret u Morači gde su pružili snažan, ali nedovoljan otpor da bi se zaustavio razigrani Erl Klark i pobedila motivisana podgorička Budućnost koja je zabeležila šesti trijumf u regionalnom takmičenju rezultatom 75:71.\nCrno-beli nisu stigli da uspostave adekvatan defanzivni sistem pre nego što je Klark “produžio” iz odlične partije u duelu sa Baskonijom u Evroligi i ubrzo na osnovu preciznog šuta stigao do dvocifrenog broja poena, dok je prednost Budućnosti nakon prvih deset minuta iznosila +10.\nUspeo je Partizan da se konsoliduje u drugoj četvrtini kada je odbrana u pitanju, dok je na drugoj strani bio prilično angažovan u skoku. Ipak, Parni valjak se i dalje mučio pri šutu sa distance, a iako je uspeo da smanji na četiri poena zaostatka, Filip Barović i neverovatna trojka Nemanje Gordića sa svoje polovine terena vratili su +10 za Podgoričane.\nĐoković stao u finalu: Zverev rutinski do titule u Londonu!\nPočetak drugog dela susreta obeležila je borba Đorđa Gagića i Alena Omića ispod obruča u kojoj je nešto uspešniji bio centar Partizana, ali Beograđani su nastavili da promašuju, pre svega sa linije penala (57%).\nMeđutim, sredinom trećeg kvartala Stefan Janković beleži pet poena i smanjuje na 49:42, a nakon što je Danilo Nikolić pogodio trojku, sa dve na drugoj strani odgovora Markus Pejdž, dok Vanja Marinković smanjuje minus na svega dva poena.\nNa startu poslednjeg četvrtine proradio je i Džok Lendejl, ali Partizan jednostavno nije imao rešenja za raspoloženjog Erla Klarka koji očigledno igra na daleko višem nivou nego što je to bio slučaj na početku sezone.\nBilo je mnogo promašaja na obe strane u poslednjih deset minuta, Danilo Nikolić se ponovo ispostavio kao “džoker” u timu Aleksandra Džikića, dok je Aleksej Nikolić imao očajno šuterski veče s obzirom da je promašio svih sedam šuteva iz igre.\nNišta bolji nije bio ni Marinković koji je šutirao 4/12, a sa penala 1/4, uprkos tome što je u završnici pogodio trojku za 71:68. Nikola Ivanović uzvraća istom merom već u sledećem napadu i materijalizuje prvi, ujedno i istorijski trijumf Đetića u najelitnijem evropskom takmičenju.\nLuka Dončić, najbolji NBA tinejdžer šampionski protiv šampiona\nIgru Partizana u četvrtoj četvrtini dodatno je poremetila i povreda Jankovića, inače najefikasnijeg igrača u gostujućim redovima sa 15 poena, koji je u ranoj fazi napada na startu kvartala nezgodno stao i odmah se požalio na bol.\nTrećim uzastopnim trijumfom Budućnost je potvrdila da se vraća na pravi smer, dok je Andrea Trinkijeri, čak i pored snažnog otpora svoje ekipe, doživeo drugi poraz na klupi Partizana, zanimljivo, istim rezultatom kao i u Sankt Peterburgu na meču protiv Zenita u Evrokupu.\nPrethodni tekstĐoković stao u finalu: Zverev rutinski do titule u Londonu!\nSledeći tekstĐoković poručio Zverevu: Mlad si, a već imaš sjajnu karijeru


Borba protiv antisemitizma u školama - Savez jevrejskih opština Srbije\nVi ste ovde: Naslovna Antisemitizam Borba protiv antisemitizma u školama\nBorba protiv antisemitizma u školama\nUčenici u školama u Srbiji učiće o antisemitizmu ne samo kroz udžbenike istorije već i pomoću dodatnih nastavnih materijala koji su posvećeni ovoj temi. Reč je o prvim nastavnim materijalima posvećenim ovoj temi koji su razvijani na osnovu potpisanog Memoranduma o razumevanju između Vlade Srbije i OEBS-ove Kancelarije za demokratske institucije i ljudska prava. Nastavni materijali se koriste u više od 15 država, a tom broju se sada priključuje i Srbija, rečeno je na predstavljanju publikacija.\nNastavne materijale čine tri sveske namenjene upoznavanju učenika sa pojmom, uzrocima i posledicama antisemitizma kroz istoriju, sa posebnim osvrtom na Holokaust, uključujući i različite oblike kroz koje se antisemitizam danas ispoljava.\nAutori nastavnih materijala su dr Milan Koljanin, dr Milovan Pisari, Aleksandar Todosijević i Miško Stanišić, u saradnji sa stručnjacima Kuće Ana Frank iz Amsterdama i članovima Nacionalne radne grupe za implementaciju projekta.\n– Aktuelni udžbenici istorije ne obrađuju u dovoljnoj meri temu antisemitizma i više su usmereni na faktografiju, a ne na suštinske probleme kojim treba da se bave učenici i nastavnici, da prepoznaju antisemitizam i sve druge oblike netolerancije i diskriminacije i da im se suprotstave. Nastavni materijali su prevashodno namenjeni učenicima završnih razreda osnovne i srednje škole i nastavnicima istorije, ali i nastavnicima društveno-humanističkih predmeta, građanskog vaspitanja – kaže Aleksandar Todosijević, jedan od autora publikacija.\nOn napominje da je u toku obuka 30 nastavnika koji će potom obučavati svoje kolege kako da koriste nastavne materijale. Obuke su akreditovane i na listi su obuka koje odobrava ministar prosvete, a nastavne materijale je odobrio Zavoda za unapređivanje obrazovanja i vaspitanja kao dodatno nastavno sredstvo u procesu nastave i učenja.


Sony Xperia Z2 predstavljen u Telenoru\nO TELENORU NOVOSTI NOVOSTI I SAOPSTENJA SONY XPERIA Z2 PREDSTAVLJEN U TELENORU\nNajnoviji model iz Sonijeve popularne Xperia porodice, Sony Xperia Z2, premijerno je predstavljen u Telenoru. Ovaj prestižni model od danas je dostupan za naručivanje u Telenorovom veb šopu, a prvih 50 korisnika očekuje vredan poklon - Sony SmartWatch 2.\nZvanična prodaja Sony Xperie Z2 u Telenoru počinje 19. maja, a biće dostupan uz Prenesi i Surfuj pakete, kao i za 1 dinar uz Telenor Premium paket. Sa ovim paketima korisnici dobijaju i dodatnu količinu mobilnog interneta za korišćenje aplikacije Capture.\nOkupljenim medijima i gostima Telenorovi stručnjaci za uređaje predstavili su napredne karakteristike Sony Xperia Z2, kao što su bogati prikaz boja na kvalitetnom ekranu i vrhunska kamera od 20,7 megapiksela. Xperia Z2 prvi je pametni telefon na svetu koji ima ugrađenu tehnologiju suzbijanja buke koja neutrališe i do 98 odsto buke iz okruženja. Pun potencijal ovog uređaja korisnici mogu da iskoriste zahvaljujući Pametnoj mreži koja omogućava velike brzine interneta i široku geografsku pokrivenost.\nZahvaljujući novoj kameri i poboljšanjima kao što je SteadyShot tehnologija stabilizacije slike, fotografije i video snimci biće zabeleženi u 4K rezoluciji, sa četiri puta više detalja u odnosu na Full HD.\nTelenorovi korisnici dragocene uspomene mogu da čuvaju na digitalnom servisu Capture. Fotografijama i video snimcima mogu da pristupe u svakom trenutku sa bilo kog pametnog uređaja, i budu sigurni da će njihove uspomene biti bezbedne čak i u slučaju da izgube ili oštete telefon.\nXperia Z2 dolazi sa preinstaliranim aplikacijama za fotografiju i video, otporan je na vodu i prašinu, debljina mu je svega 8,2 mm a deluje tanje i ugodnije za držanje jer su stakleni paneli uklopljeni u čvrsto aluminijumsko kućište sa zaobiljenim ivicama.\nUz potpuno integrisani Qualcomm Snapdragon 801 procesor frekvencije 2,3 GHz i sa četiri jezgra, ovaj model nudi ultra brz rad, pa korisnik može da uživa u aplikacijama i zabavi bez prekida.


Od dijabetesa mnogo češće oboljevaju žene od muškaraca\nKultura 15. novembar\nutorak, 14. novembar 2017. 21:37h\nPročitano 3553 puta\nSvetski dan dijabetesa (World Diabetes Day) je kampanja sa ciljem skretanja pažnje na problem dijabetesa u svetu.\nLogo Svetskog dana dijabetesa je plavi krug koji simbolizuje jedinstvo globalne dijabetes zajednice u borbi protiv pandemije dijabetesa logo\nObeležava se svake godine 14. novembra, na rođendan Frederick Banting-a, koji je sa Charles Best-om doprineo otkriću insulina 1922. godine. Logo Svetskog dana dijabetesa je plavi krug koji simbolizuje jedinstvo globalne dijabetes zajednice u borbi protiv pandemije dijabetesa.\n• Trenutno više od 199 miliona žena živi sa dijabetesom. Procenjuje se da će do kraja 2040. godine broj obolelih žena porasti na 313 miliona.\n• Dve od pet žena sa dijabetesom je u reproduktivnom dobu, odnosno više od 60 miliona žena u svetu.\nTokom 2016. godine, Zavodu za javno zdravlje Pančevo, sa teritorije Južnobanatskog okruga, prijavljeno je 970 novoobolelih od dijabetesa melitusa. Posmatrajući poslednjih 5-10 godina, incidencije pokazuju da u Južnobanatskom okrugu od dijabetesa melitusa tip 2 češće obolevaju žene nego muškarci. U 2016.godini od ukupnog broja prijavljenih novoobolelih od dijabetesa, 54,9% su bile osobe ženskog pola. U našem okrugu najveći broj novoobolelih od dijabetesa tip 2 registruje se u uzrastu 50-64 godine, dok se prvi novooboleli registruju već u uzrastu od 30 godina.\nSvetski dan dijabetesa 14. novembar


Izrada web prezentacija - Izaberisajt\nInternet je vodeći medij i najjeftiniji način prezentacije i oglašavanja Vaše delatnosti ili usluga, t.j. da bi to zaista i postao potrebne su vam dobro osmišljene, lepo dizajnirane i pre svega dobro raspoređeni elementi web stranica koji "sami vode" i usmeravaju posetioce.\nNaša je primarna delatnost izrada web prezentacija, te je iza nas bogato iskustvo u izradi najrazličitijih web stranica, od jednostavnih sa svega nekoliko fotografija i linkova, preko zahtevnih web portala s CMS sistemom (eng. content management system, sistem upravljavanja sadržajem, kojim lako svaki korisnik menja i dodaje novi sadržaj web stranica bez potrebe za skupim softwareom i znanjem izrade web stranica i programiranjem) sve do specijalizovanih poslovnih web aplikacija.\nPrilikom svih naših izrada web stranica posebnu pažnju posvećujemo optimizaciji i prilagođavanju istih web pretraživačima preko kojih će više od 90% posetioca pronaći baš Vaše web stranice, isto kao što ste verovatno i Vi pronašli nas i sada čitate ovaj tekst.\nO kvalitetu izrade web stranica najbolje govori naše 10-godišnje iskustvo, te više od 500 izrađenih web stranica, portala i web aplikacija.


Na Trgu hiljade građana: Svečani defile posvećen Danu Republike Srpske - mojKontakt portal - Radio Televizija Kontakt\nNa Trgu hiljade građana: Svečani defile posvećen Danu Republike Srpske\nSvečani defile u čast 30 godina Republike Srpske, stiže na Trg Krajine u Banjaluci, gdje će se učesnici postrojiti pred zvaničnicima Republike i brojnim gostima izvanicama.\nNa Trgu se nalaze hiljade građana.\nDefile je zvanično počeo nakon što je Vitomir Petričević, komandat počasne jedinice MUP RS, predao raport predsjednici Republike Srpske, Željki Cvijanović, uz zvuke marša „Narodni Heroji“ u izvođenju Policijskog orkestra.\nDefile broji 2.700 učesnika, od kojih su većina pripadnici MUP Republike Srpske.\nOsim njih, u defile su predstavnici privrede, studenata, učenika i brojnih drugih grupacija u društvu.\nPo prvi put maršira i konjička jedinica Žandarmerije MUP Srpske. Prvo idu ešaloni civilnog sektora, na čelu sa studentima koji nose zastavu Srpske.\nSvečani defile predvodi Unija studenata Republike Srpske, čiji članovi nose zastavu Srpske dimenzija 12 puta šest metara. Za njima idu pet ešalona boračkih organizacija iz svih opština i gradova Srpske.\nKao 38 civilni ešalon, Trgom Krajine prodefilovali su i članovi Moto Klub „Noćni Vukovi“. Ovaj klub je dobitnih brojnih priznanja, a njihov član je i predsjednik Ruske Federacije Vladimir Putin.\nProšle godine, zbog pandemije virusa korona, nije bilo svečanog defilea na obilježavanju Dana Republike Srpske.\nPredsjednica Republike Srpske, Željka Cvijanović, srpski član Predsjedništva BiH, Milorad Dodik i ministar unutrašnjih poslova RS, Dragan Lukač, stigli su na Trg Krajine u Banjaluci gdje se održava svečani defile u čast 30 godina Republike Srpske.\nFoto: Siniša Pašalić/srpskainfo.com\nCvijanović: Srpska ide u sigurnu budućnost


Francuska ministarka o izjavi da u sadašnjoj EU NEMA PROŠIRENJA: To su reči prijatelja, drugačije bi bilo nepošteno reći\n25.02.2019. 14:44 > 16:12\nFrancuska ministarka za evropske poslove Emili Loazo izjavila je danas, posle sastanka sa predsednikom Srbije Aleksandrom Vučićem, da Francuska bez dvojbe podržavba evropski put Srbije, ali i ponovila ocenu da Evropljani pre toga treba da sprovedu reforme u svojoj kući na korist aktuelnih i budućih potencijalnih članica.\nOna se osvrnula na raniju izjavu da za sada nema prostora za proširenje EU.\n- To su reči prijatelja Srbije, Francuska želi da Srbija uspe u svom poduhvatu pristupanja EU, da ispuni tu ambiciju. Govorimo jezikom prijatelja i iskreno. To nas prisiljava da kažemo da sada kada EU proživljava Bregzit, suočena je sa izovima. Reći suprotno tome bi bilo nepošteno. Dok mi sređujemo našu kuću razgovori Srbije i EU se nastavljaju, napredak se dešava, mnogo toga će se još desiti... Kao prijatelj govorim da moramo da sagledamo stanje stvari, naših zajedničkih ambicija i puta koji zajedno moramo da pređemo da bi stigli do zajedničkog cilja - rekla je ona.\nLoazo je uoči susreta sa Vučićem u intervjuu za "Politiku" izjavila je da njena zemlja smatra da Srbija ima evropsku perspektivu, ali upozila da sadašnje stanje EU ne omogućava nova pridruživanjr "u zadovoljavajućim uslovima".\nVučić i Loazo\n"Pošto smo mi vaši prijatelji, dužni smo da vam kažemo istinu: sadašnje stanje Evropske unije ne omogućava nova pridruživanja u zadovoljavajućim uslovima - kako za samu EU, tako i za nove države koje bi joj se pridružile", poručila je Loazo.\nVučić: Bolje da nam kažu istinu, nego da nas obmanjuju\nVučić je Loazo, koja je, kako je naveo, bliska saradnica Makrona zahvalio na iskrenosti:\n- I tu nemam šta da dodam. To je sve ono što smo znali. To je korektan odnos, bolje da nam kažu istinu, nego da nas obmanjuju. To prijatelji rade - rekao je Vučić.\nLoazo je dalje navela da su pred Srbijom ozbiljni zahtevi, ali da zna koliko je Srbija ozbiljna u evropskoj nameri.\n- Ozbiljna politčka hrabrost uložena je u reforme, to je donelo ogromne ekonomske uspehe, a to treba da se odrazi i na polje prava. Cenimo reforme koje je Vučić sproveo da bi doprineo stabilnosti Balkana - dodala je ona.\nPo pitanju evropskog puta Srbije, Loazo je ukazala i da naša zemlja treba da sprovede reforme i ispuni kriturijume, dok Evropljani treba da sprovedu, u svojoj kući, reforme koje su neophodne za bolji rad EU, na korist zemalja članica i zemalja kandidata, koje će se uključiti u Uniju.\n"Ti zahtevi su ozbiljni, ali znamo u kojoj meri je Srbija odlučna da ide napred i da je postigla izuzetne ekonomske rezultate, koje su tražile ozbiljnu političku hrabrost", rekla je Loazo .\nKako je rekla, nakon ekonomskih uspeha uslediti uspesi u domenu prava, što je ključni preduslov da bi Srbija bila "na podijumu nosilac evropskih vrednosti".\n"Srbija je prijatelj i strateški partner", zaključila je Loazo.\nLoazo: Priština odmah da ukine takse\nOna je pozvala Prištinu da, bez odlaganja, ukine takse.\nPriština treba bez odlaganja da ukine takse od 100 odsto na srpsku robu, jer su one kontraproduktivne i štete dijalogu, poručila je Loazo i istakla da Francuska, bez izakve dileme, podržava evropski put Srbije.\n"Nismo ovde da odlučujemo umesto Beograda i Prištine. To oni treba zajedno da izgrade, ali da bi došli do sporazma, obe strane moraju da se uzdraže od poteza koji nisu konstrktivni. Priština treba bez odlaganja da ukine namet od 100 odsto na srpsku robu, jer je to kontraproduktivno, šteti i onemogućava dijalog i normalziaciju odnosa u razgovoru dve strane", rekla je Loazo na zajedničkoj pres konferenciji sa predsednikom Aleksandrom Vučićem.\nLoazo je poručila da će Francuska uvek podržavati put ka traženju zadovoljavajućeg rešenja u odnosima Beograda i Prištine, prihvatljivim za obe strane.\nJoksimović: Mi i ne očekujemo da postanemo sada članica, šta je sporno?\nIzjava francuske ministarke Natali Loazo da sadašnje stanje EU ne omogućava prijem novih članica nije neočekivana i u skladu je sa onim što država Srbija deli s gradjanima kada je reč o članstvu u EU, izjavila je ministar evropskih integracija Jadranka Joksimović.\nJoksimović je u izjavi Tanjugu istakla da smatra da je 2025. godina i dalje otvorena mogućnost, ako i Srbija i EU postave odnose na temelju nove odgovornosti prema reformama i kredibilnoj politici proširenja.\nFoto: Goran Zlatković / RAS Srbija\nMinistarka ističe i da je Loazo, sa kojom se danas sastala, jasno istakla da Francuska smatra da je Srbija najozbiljniji kandidat za članstvo.\nNavodi i da Srbija ne očekuje da će sada postati članica EU, već da predano radi na otvaranju pregovaračkih poglavlja i pripremi novih.\n"Ostvarujemo jedan pozitivan kontinuitet na planu reformi, sve s ciljem da idemo u korak s indikativnim datumom ulaska u EU, 2025. godinom, koja je promovisana upravo od strane EU i predsednika EK Žan Klod Junkera, što je prepoznato kako u EU tako i kod same Francuske, i za šta smo i ovom prilikom dobili pohvale i potvrdu da smo ozbiljan kandidat za članstvo", rekla je Joksimović.\nOna je dodala da se Evropska unija trenutno suočava sa nekim unutrašnjim problemima, ali da je, isto tako, vreme možda najbolji pokazatelj da je EU i formirana da deluje pod stalnim krizama i iste uspešno savladava.\nVučić: Odnosi sa Francuskom na visokom nivou\nVučić je rekao i da je imao priliku da otvoreno razgovara sa Loazo o svim važnim pitanjima za odnose dve zemlje, ali i u regionu.\nNaši ekonomski odnosi su iz godine u godinu sve bolji, a trgovinska razmena raste i dostigla je 1,1 milijardi evra. Francuske kompanije kod nas zapošljavaju 11.000 ljudi.\nPoslednji ugovor o koncesiji sa Vansijem je od ključnog značaja za dalju saradnju Srbije i Francuske. Imamo još zajedničkihg projekata, pre svega izgradnje metroa u Beogradu, koji je od velikog značaja, rekao je on.\nLoazo i Vučić\nSrbija i Francuska nemaju samo tradicionalno prijateljstvo, već moramo da radimo mnogo više i uspesnsije, kako bi to prijateljstvo sklopljeno kroz najteže godine Prvog svetskog rata, i potom Drugog svetskog rata, pretvorili u efikasnu saradnju na svim poljima društvenog života, objasnio je on.\nLoazo: Ove godine regionalni biro Agencije za razvoj u BG\nFrancuska agencija za razvoj će ove godine u Beogradu otvoriti prvi regionalni biro, najavila je danas ministarka za evropske poslove Francuske Natali Loazo i navela da je Sporazum dve vlade o delatnosti te agencije prvi takav sporazum Francuske za zemljama ovog regiona.\n"Agencija je nedavno dobila odobrenje francuske vlade da se angažuje na Zapadnom Balkanu na privrednom i društvenom razvoju. Ovo je prvi naš sporazum za zemljama regiona, a radi se o konkretnim i važnim stvarima za bilateralne odnose", rekla je Loazo na zajedničkoj pres konferenciji sa predsednikom Aleksandrom Vučićem.\nOna je zahvalila Vučiću na dobrodošlici i dodala da je to slika prijateljstva koje objedinjuje dve zemlje.\nLoazo je istakla da Francuska želi da nastavi i ubrza dinamiku odnosa u svim oblastima.\n"Francuska nije bila prisutna u Srbiji i hoće da uradi više", rekla je Loazo.\nDodala je da je je prošle godine, uz dosta poseta i predsednik Srbije lane bio u Francuskoj, što govori o intenzitetu i jačem političkom dijalogu i zajedničkim temama.\nLoazo je navela da je trgovisnka razmena sve veća, da je skoro milijardu evra i da stalno raste, a da je 11.000 ljudi zaposleno u 100-ak francuskih kompanija.\nPodsetila je da je prošle godine potpisan ugovor o koncesiji sa francuskim Vansijem, te da će francuske kompanije nastaviti da osnažuju prisustvo u Srbiji.\n"Naša volja je da učestvujemo u izgradnji beogradskog metroa, a Francska kofinanisira studiju izvodljivosti tog projekta", podsetila je ona.\nLoazo je istekla i da je dobra saradnja Srbije i Francske u oblasti bezbednosti, pogotovo u brobi protiv terorizma i organizovanog kriminala.\nOna je podsetila i da je u Prvom svetskom ratu iskovan poseban odnos Srbije i Francuske, koja, kaže, zna i seća se srpskih žrtava, herojstva i hrabrosti sprskog naroda, koji je doveo do prve savezničke pobede u tom ratu, na Ceru.\n"Zajedinička borba srpskih i francuskih vojnika na Solunskom frontu na ključan način doprinela je pobedi, saveznika. Francuska čvrsto stoji pri ovim odnosima i principima odnosa sa Srbijom. Srbija je prijatelj i strateški partner. Živela Srbija, živela Francuska i živelo naše prijateljstvo", rekla je Loazo.\n"Paket proširenja za 2019. godinu": Han podnosi izveštaj o kandidatima za članstvo u EU


Više od pola miliona sezonaca radi na crno - krivi poslodavci - Ekonomija - Dnevni list Danas\nPočetna » Vesti » Ekonomija » Više od pola miliona sezonaca radi na crno – krivi poslodavci\nNadležni pokušavaju da suzbiju sivu zonu mahom u poljoprivredi uvođenjem sankcija za one koji ne prijave radnike\nG. Vlaović26.03.2017. 08:27\nZakon o privremenom radnom angažovanju na sezonskim poslovima koji je u pripremi trebalo bi da pospeši borbu države protiv „sive ekonomije“, kažu za Danas u Ministarstvu rada.\nPodaci Zavoda za statistiku pokazuju da od ukupno 570.696 neformalno zaposlenih lica, dakle reč je o neprijavljenim radnicima, oko dve trećine (374.879) radi u poljoprivredi. U odnosu na prethodnu godinu, povećanje neformalne zaposlenosti je posebno uočljivo beš tu tom sektoru – devet odsto, odnosno 30.809 lica.\n– Napominjemo da su Nacionalnim programom za suzbijanje sive ekonomije predviđene i druge mere. Osnovni cilj Nacionalnog programa je smanjenje učešća sive ekonomije u BDP Srbije sa 30,1 odsto na 26,7 odsto. Da bi se to ostvarilo, potreban je efikasniji nadzor nad tokovima sive ekonomije, unapređenje funkcionisanja fiskalnog sistema, smanjenje administrativnog i parafiskalnog opterećenja za privredu i građane i podizanje svesti o značaju suzbijanja sive ekonomije i motivacija za poštovanje propisa – navode u Ministarstvu za rad.\n– Kao sindikalac podržavam sve zakonske odredbe koje omogućavaju da se eliminiše zapošljavanje u oblasti „sive ekonomije“. LJudi koji rade „na crno“ ne mogu da računaju na penzijsko i zdravstveno osiguranje i svakako je i u njihovom interesu da ih poslodavci kod kojih rade i prijave. Tačno je da postoji jedan broj radnika koji ne razmišljaju o budućnosti i na svoj zahtev rade „na crno“. Međutim, tvrdnje poslodavaca da većina radnika navodno traže da ih ne prijave uglavnom predstavlja njihov izgovor zašto izbegavaju plaćanje dažbina državi. S obzirom na takvo ponašanje poslodavaca i veliki broj zaposlenih sezonskih radnika u „sivoj zoni“ nikako ne bi trebalo dozvoliti da zakon koji se najavljuje ostane „mrtvo slovo na papiru“. Drugim rečima, donošenje tog zakona neće biti dovoljno, odnosno neće biti garant da zapošljavanja „na crno“ i dalje neće biti – kaže Ranka Savić.\n– Da je Ministarstvo za rad obavljalo svoj posao kako treba dosad, kao i drugi nadležni organi, ne bismo se našli u situaciji da više od pola miliona ljudi sezonske poslove obavlja „na crno“. Prema tome samo striktna kontrola i sankcije prema onim poslodavcima koji ne poštuju zakonska rešenja su garant da će borba protiv „sive ekonomije“ biti uspešna – kaže Savićeva.\n– Određeni sezonski poslovi svakako mogu da se obavljaju bez da su radnici neprijavljeni. Sa druge strane postoje poslovi koji su takve prirode da se vlasniku ne isplati da angažuje dodatnu radnu snagu ako bi morao da je prijavi. U tom slučaju je na gubitku i on, ali i oni koji bi zaradili neki dinar kod njega da ih je angažovao. Stoga bi trebalo napraviti zakonska rešenja koja bi u oblasti poljoprivrede uvažavale određene specifičnosti i ne treba po svaku cenu insistirati da se sve dovede pod jedan kalup – zaključuje Kovačević.\n2 reagovanja na “Više od pola miliona sezonaca radi na crno – krivi poslodavci”\nNezaposleni radnik kaže:\n26. marta 2017. u 13.41\nNemoze se u najsiromasnijoj zemlji evrope primenjivati zakoni iz Svajcarske,kakva je alternativa za coveka koji nema platu ,a treba da zivi i hrani porodicu.?\n26. marta 2017. u 16.19\nNe samo sezonci, hiljade radnika rade na crno jer nemaju izbora, posto poslodavci placaju mito inspekcijama, umesto plata i doprinosa radnicima


22. 01. 2022 17:50\nZAGREB - Premijer Hrvatske Andrej Plenković prokomentisao je danas statističke podatke prema kojima je prosječna mjesečna plata u Hrvatskoj porasla sa 5.642 kune (1.670 evra), kolika je bila na početku mandata Vlade, na 7.333 kuna (2.165 evra), ocijenivši da je Hrvatska "prebrodila kovid krizu".\n"Bijeli mantili" bez plate zbog politike\n11. 01. 2022 10:00\nBIHAĆ - Isplata decembarskih plata za 2.000 zdravstvenih radnika u Unsko-sanskom kantonu dovedena je u pitanje usljed nestabilne i kompleksne političke situacije i činjenice da ne postoji jasno profilisana parlamentarna većina u Skupštini USK.\nU FBiH najniža plata ubuduće 543 KM\n07. 01. 2022 14:58\nSARAJEVO - Najniža plata u 2022. godini u Federaciji BiH utvrđena je na neto iznos od 543 KM, odlučila je danas entitetska Vlada.\nTrivić: Nije problem minimalna plata, već njeno uvećanje za minuli rad\nSaša Trivić, predsjednik Unije udruženja poslodavaca Republike Srpske, kaže da najniža plata od 590 KM nije problem, već da je problem Zakon o radu na osnovu kojeg će ta najniža plata nekada biti i 650 KM.\n30. 12. 2021 08:04\nPODGORICA - Skupština Crne Gore usvojila je izmjene i dopune Zakona o radu, prema kojem će minimalna zarada u toj zemlji biti 450 evra od januara 2022. godine.\n23. 12. 2021 09:29\nProsečna neto plata u Sloveniji u oktobru 1.218 evra\nProsječna bruto plata u Sloveniji iznosila je u oktobru 1.886 evra, dok je neto zarada zaposlenih u Sloveniji u prosjeku iznosila 1.218 evra u navedenom mjesecu, prema današnjim podacima Zavoda za statistiku.


Grčka ponudila medicinarima novu šansu da se vakcinišu\nTanjug 2. septembra 2021. 22:18\nATINA – Grčka je danas ponudila nevakcinisanim zdravstvenim radnicima još jednu šansu da se vakcinišu protiv kovida, a suspendovanima je ponudila da se vrate na posao, nakon što je na stotine medicinara protestovalo zbog obavezne vakcinacije.\nGrčka je suspendovala sa posla blizu 6.000 medicinskih radnika, koji nisu ispunili zahtev vlade da obavezno dobiju bar jednu dozu vakcine do 1. septembra, rekao je vladin zvaničnik za Rojters.\nNa stotine medicinara izaslo je danas na ulice Atine i ostalih grčkih gradova, drugi put za manje od mesec dana koko bi se pobunili protiv novih pravila.\nUnija zdravstvenih radnika saopštila je da bi „moglo da bude suspendovano oko 10.000 nevakcinisanih radnika, čime bi se poremetile redovne operacije i pregledi u bolnicama širom Grčke, kojima nedostaje osoblje, u vreme kada je broj infekcija veliki i očekuje se da će da raste“.\nVlada je saopštila da će ukinuti suspenziju medicinarima i vratiti ih odmah na posao, čim prime prvu dozu, a ključno je da se revakcinišu.\n„Obavezna vakcinacija medicinara je zakonska i ima za cilj da osigura javno zdravlje“, rekao je ministar zdravlja Tanos Plevris.\nOko 53 odsto populacije u Grčkoj je revakcinisano, a vlasti se nadaju da će ta brojka dostići 70 odsto do jeseni.\nU Grčkoj je danas registrovano 2.840 novih slučajeva korone, a preminula su 33 pacijenta, podseća Rojters.\nCiklon Gulab pogodio istok Indije, dve države pripravne\nObnova oštećenih i srušenih kuća u Gazi od oktobra\nNarodna partija Austrije najjača, antivakseri ulaze u…\nOVP najjača, antivakseri ulaze u skupštinu G. Austrije\nIzraelske trupe na Zapadnoj obali ubile pet Palestinaca\nZ. obala: Izraelske trupe ubile pet Palestinaca


Kacin: Ratifikacijom šaljemo važne poruke Srbiji\nIzvjestilac Evropskog parlamenta (EP) za Srbiju Jelko Kacin obratio se danas poslanicima EP povodom zajedničke rasprave o ratifikaciji Sporazuma o stabilizaciji i pridruživanju EU i Srbije i usvajanju Rezolucije o Srbiji. Glasanje o ratifikaciji SSP-a i o usvajanju predloga Rezolucije o Srbiji će se obaviti na sutrašnjoj sjednici EP, 19. januara.\nKacin je kao uvodničar u raspravu pozvao članice EU koje do sada nisu ratificirale SSP da "to učine što prije."\n"Ratifikacijom SSP-a u ovom domu poslaćemo snažnu i vidljivu poruku podrške evropskim naporima Srbije", rekao je Kacin.\nGovoreći o prijedlogu Rezolucije o Srbiji o kome će se glasati u srijedu 19. januara, Kacin je rekao da "rezolucija nosi upravo tu poruku podrške. Srbiju treba podržati na njenom dugom i teškom putu do članstva u EU."\nKacin je pozdravio spremnost Srbije na postizanje kompromisa oko usvajanja zajedničke EU-Srbija rezolucije o Kosovu u Generalnoj Skupštini UN-a u septembru 2010, kao i profesionalizaciju Vojske Srbije koja je stupila na snagu 1. januara 2011.\nKacin je ukazao i na glavne izazove koji stoje na putu Srbije ka EU: suradnja s Tribunalom u Hagu, predstojeći dijalog s Prištinom i reforma pravosudja.


Dodik opet relativizira teritorijalni integritet BiH | Starmo\nNaslovnica BiH Dodik opet relativizira teritorijalni integritet BiH\nBanja Luka — Član Predsjedništva BiH Milorad Dodik rekao je da je na razgovorima u Briselu, “bez oklijevanja predstavio interese Republike Srpske koja insistira samo na Ustavu”, ali i istakao da će se “teško održati teritorijalni integritet i suverenitet BiH ukoliko se nastavi sa rušenjem Ustava”.\nDodik je rekao da je očigledno da je u administraciji Brisela Republika Srpska konotirana kao faktor nekog problema, te istakao da je tokom jučerašnje radne večere lidera regiona sa šefom diplomatije EU Žozepom Boreljom naglasi da nije tačno.\n– Bilo mi je drago što sam imao priliku da postavim pitanje – da li je moguće da se očuva nečiji teritorijalni integritet, što za mene nije sporno, ali kako je to moguće uspjeti ako rušite Ustav te zemlje? Јe li poznato igdje u svijetu da postoji zemlja koja je očuvala teritorijalni suverenitet i integritet, a da je srušila Ustav – rekao je Dodik novinarima u Banjaluci odgovarajući na novinarska pitanja.\nDodik je rekao da takva zemlja sada postoji i da je to BiH, te ocijenio da će se to veoma teško održati.


Korona upalila "crveni alarm" i u sajamskoj industriji - AgroFin\nNaslovna VESTI Korona upalila “crveni alarm” i u sajamskoj industriji\n“Pričamo o milijardama dinara koje nisu potrošene na robe i usluge”\nKriza izazvana pandemijom koronavirusa upalila je “crveni alarm” i u sajamskoj industriji kako u Srbiji, takom i širom sveta, zbog velikih gubitaka usled otkazivanja sajamskih manifestacija.\nMnogi događaji su se “preselile” onlajn, navodi Tanjug, ali postavlja pitanje da li su kao takvi prava zamena za direktan kontakt na sajamskim manifestacijama.\nIpak, Poljoprivredni sajam u Novom Sadu biće održan, prvi put u istoriji virtuelno, i to bi trebalo da bude do kraja godine.\nPolovinom marta redovno poslovanje prekinuo je i Novosadski sajam, a direktor Slobodan Cvetković kaže za Tanjug da je Novosadski sajam ostao bez prihoda koji se mere desetinama miliona.\n“A ako govorimo o Gradu Novom Sadu i Republici Srbiji, onda pričamo o milijardama dinara koje nisu potrošene na robe i usluge”, kaže Cvetković.\nKaže da je Novosadski sajam prethodnih godina veoma dobro poslovao, da im je to omogućilo da “preguraju” proleće, leto, dočekaju jesen, da nije bilo otpuštanja, te da će morati da uzme kredit kako bi, čim to uslovi omoguće, odmah nastavili sa redovnim poslovanjem.\nOve godine organizovani su samo Dani energetike, Sajam knjiga, Sajam obrazovanja, dok su sve druge manifestacije izostale, uključujući i novosadski Poljoprivredni sajam, od koga se u početku nije odustajalo, kao ni od Sajma lova i ribolova i Sajma ekologije.\n“Ali, kada tražite saglasnost i instrukcije za primenu i sprovođenje mera od Republičkog kriznog štaba i dobijete odgovor da organizovanje sajamskih manifestacija i priredbi nije odobreno do daljeg, tada su vam ruke vezane”, kaže Cvetković.\nPrethodni tekstUAP: Uskoro prva rešenja za mlade poljoprivrednike\nSledeći tekstIzmenjena Uredba o podsticajima za otkup tovnih junadi


U opštini Novi Beograd održana obuka za građane koji će uklanjati ambroziju - Grocka Info\nNaslovna Vesti Prenosimo U opštini Novi Beograd održana obuka za građane koji će uklanjati ambroziju\nU opštini Novi Beograd održana obuka za građane koji će uklanjati ambroziju\nU opštini Novi Beograd danas su potpisani ugovori i održana obuka za građane koji su se prijavili na javni poziv opštine za ovogodišnje uklanjanje ambrozije. Predavanje o ambroziji sa uputstvom kako će se raditi na terenu održala je Gordana Mihajlović, koordinator ove akcije. Projekat suzbijanja i uništavanja ove opasne alergene biljke opština Novi Beograd sprovodi već treću godinu zaredom.\nProjekat uklanjanja ambrozije sprovodiće se u narednih nekoliko meseci. Zbog visokih temperatura prva akcija biće održana sledeće nedelje na lokacijama u naselju Bežanijska kosa. Prvi put ovog proleća na mestima gde se može javiti ambrozija posejana je detelina koja će sprečiti njeno dalje širenje. Uklanjanje ambrozije u ovom trenutku nije opasno, jer ne cveta i ne širi polen. Narednih meseci koristiće se i druge tehnike uklanjanja.\nSve dodatne informacije vezane za učešće građana mogu se dobiti na broj telefona 3106-887. Pored toga što se mogu javiti za uklanjanje ambrozije, građani mogu prijaviti i površine na kojima bi trebalo izvršiti uništavanje ove korovske biljke na mejl adresu zivotnasredina@novibeograd.rs ili na broj 3106-702. Prijave su samo za teritoriju Novog Beograda, dok se za ostale opštine građani moraju obratiti nadležnim komunalnim inspekcijama.\nPrethodni tekstTurnir u malom fudbalu\nSledeći tekstAntić: Ubrzaćemo ugradnju klima u vozila javnog prevoza\nOsvanuo transparent protiv nastupa Cece na Tamburica festu (FOTO)\nGROCKA: Sutra 17.10.2014 biće obeležen 17. oktobar, Dan oslobođenja\nГРОЦКА: Каратисти „Дунава“ из Гроцке трећи (ФOTO+ВИДЕО)


Milojević: Pobeda za potvrdu sjajnog početka sezone\nFoto: KK Mega Bemaks/Nikola Novaković / Promo\nTrener košarkaša Mege Dejan Milojević rekao je da će njegova ekipa pokušati da pobedom nad Olimpijom (nedelja 17.00) potvrdi dobar početak sezone.\n- Igraćemo protiv Olimpije koja je pokazala da je iskusna i kvalitetna ekipa. Susreti sa njima su uvek zanimljivi i verujem da nas i sada očekuje težak meč. Daćemo sve od sebe da dodjemo do pobede čime bismo potvrdili sjajan start sezone za našu mladu ekipu - rekao je Milojević.\nKošarkaš Mege Aleksandar Lazić rekao je da veruje u pobedu.\n- Očekuje nas nezgodna utakmica sa Olimpijom koja je pokazala dobre igre. Imali smo dovoljno vremena da se dobro pripremimo. Ako budemo igrali po dogovoru i uspeli da nametnemo naš ritam, verujem da možemo do pobede koja bi nam puno značila i rezultatski i za samopouzdanje ekipe - kazao je Lazić.\nMega posle tri kola regionalnog takmičenja ima dve pobede i poraz.


PRITISAK NA PRIŠTINU Grenel, Kosnet i Palmer traže da takse budu ODMAH UKINUTE\nFoto: Tanjug/Dimitrije Goll, Tanjug/ Slobodan Miljević / RAS Srbija\nSjedinjene Američke Države ponovo su danas pozvale kosovske lidere da u potpunosti ukinu takse na robu iz Srbije, što je navedeno u zajedničkom saopštenju specijalnog izaslanika za dijalog Beograda i Prištine Ričarda Grenela, ambasadora Filipa Kosneta u Prištini i specijalnog predstavnika za zapadni Balkan Metjua Palmera.\nSAD stoje uz građane Kosova, pohvaljuju kontinuirane napore zdravstvenih stručnjaka i drugih koji rade uz veliki rizik na smanjenju širenja Kovid-19 na Kosovu i pozivaju kosovske lidere da poštuju kosovski ustav i vladavinu prava.\n"Posvećeni smo radu sa bilo kojom vladom formiranom kroz ustavni proces", poručila su trojica diplomata.\nRTK: Kurti predložio ukidanje taksi na sirovine iz Srbije i BiH\nRIŠTINSKA SAGA U DOBA KORONE Prva politička žrtva pandemije mogao bi da bude ALJBIN KURTI\nKad je reč o taksama ponavljau stav da one nanose štetu svim ljudima na Kosovu čime ometaju regionalnu saradnju u borbi protiv Kovid-19, uključujući odlaganje ulaska neophodne robe.\nIstovremeno, trojjica diplomata napomnju da nema tajnog plana o razmeni teritorija između Kosova i Srbije, kao što su neki spekulisali.\nSpecijalni izaslanik predsednika Ričard Grenel nikad nije video, ni razgovarao o takvom planu", navodi se u saopštenju.\nAmerička vlada fokusira se na podršci nedavnim dogovorima o ponovonom uspostavljanju vazdušnih, železničkih i drumskih veza između Kosova i Srbije sa ciljem da se poboljša ekonomija i stvori ekonomski zamajac.\n"Verujemo da će taj zamajac dati novu energiju procesu dijaloga koji će dovesti do uzajamnog priznanja", zaključuje se u zajedničkom saopštenju.\nVučić iz Vašingtona: Palmer i Grenel snažno za ukidanje taksi\nKosnet: Imenovanje Grenela pokazuje posvećenost SAD regionu\nGRENEL I PALMER IMAJU RAZLIČITE PLANOVE ZA KOSOVO? Kako je jedan intervju otkrio suprotstavljene stavove američkih izaslanika i PODIGAO BURU NA TVITERU\nPet osoba poginulo u EKSPLOZIJI na jugoistoku Turske


Beta 10. aprila 2021. 17:05\nPredsednik Odbora Narodne stranke za sport, nekadašnji vaterpolo reprezentativac Danilo Ikodinović pozvao je danas nadležne da ispitaju gde je 127 miliona dinara, odnosno više od milion evra, namenjenih za kako je rekao, „nepostojeću“ obnovu bazena u novosadskom centru Spens.\n„Spens ne radi od maja 2020. godine i bačeno je više od milion evra novca gradjana iz budžeta, a instalacije cure, bazen je nagnut, pločice su popucale. Rekonstrukcija će morati da se obavi iz početka, a naknadni radovi će koštati još više“, rekao je Ikodinović novinarima kod štanda Narodne stranke u Novom Sadu.\nOn je naveo da je obnova bazena trebalo da traje od maja do novembra prošle godine, ali da se to nije dogodilo, „izmedju ostalog i zato što je jedan od glavnih izvodjača bila firma koja se bavi prodajom elektrouredjaja, koja nema veze sa rekonstrukcijom bazena“.\n„Tužno je što se Novi Sad, grad od gotovo pola miliona stanovnika sa okolnim naseljima, sveo na jedan bazen na Klisi“, rekao je Ikodinović.\nPotpredsednik Narodne stranke Borislav Novaković rekao je da Novi Sad u poslednjih devet godina „ne liči na sebe“ jer kako je istakao „sve ključne političke odluke u gradu donosi brat predsednika Srbije Andrej Vučić, a kriminalnom scenom upravlja Zvonko Veselinović“.\n„Organizovani kriminal priprema najveću investiciju, takozvani Novi Sad na vodi, u koju će upumpati izmedju dve i tri milijarde evra. Narodna stranka je garant da to ne može i da ne sme da se dogodi“, rekao je Novaković.\nPredsednik Narodne stranke Vuk Jeremić rekao je da se „ne može stavljati znak jednakosti između medija i medijskih jedinica režima koje se finansiraju iz budžeta novcem svih građana“, a ne prate aktivnosti Narodne stranke i opozicionih organizacija.\n„Ko god se finansira iz budžeta mora biti podložan kritici onih koji ga plaćaju, odnosno gradjana Srbije. Narodna stranka će nastaviti da otvoreno, bez pardona i straha, kritikuje sve negativne pojave, kako u Novom Sadu, tako i u svim gradovima i opštinama u Srbiji“, rekao je Jeremić.\nJeremić je dodao da je u Novom Sadu održan koordinacioni sastanak više od 30 opštinskih i gradskih odbora Narodne stranke iz Vojvodine na kojem se razgovaralo o predstojećim aktivnostima.